Rakhine Ramsung Ahcun Nauhak Pawl Tlawng An Kai Hluahhlo – Meifar\nRakhine Ramsung Ahcun Nauhak Pawl Tlawng An Kai Hluahhlo\nJune 4, 2021 admin Myanmar 0\nMyanmar ralkap pawlin June 1, 2021 ihsin rampum huap nauhak pawl tlawng an kai ding an ti. State tam sawn ahcun nauhak tlawngkai an um lemlo, asinan Rakhine ramsung ahcun nauhak pawl tlawng an kai hluahhlo.\nAn ram fimthiamnak hotu Dr. Tun Tun Thein in “Tlawng ong ni June 1 ah nauhak tlawngkai 358,931 zat an um, 100% percent zikte tlawng an kai” a ti. Covid-19 thlisia a hrangsal ruangah Covid-19 lak ih tlanlen dan ding daan le dun tuah in nauhak pawl cu tlawng an kai.\nMyebon khua ih middle-school zirhtu in “Tlawngta pawlin Covid-19 daan le dun khal an thlun tuk lo. Tulai boruak a hlum tuk ruangah tlawngta le zirtu pawlin mask khal kan bun lo. Mipi in Covid-19 an ṭih lo ih ziangah an siar lo a si bik” a ti.\nRakhine nauhak pawl tlawng an kai hluahhlo ruangah state dang pawlin an soisel celcel. Rakhine khawpi Sittwe khua ih um nu pakhat Daw Htay Htay San in “Ramsung buainak ruangah State dang ih um pawl cu tlawng an kai thei lo ih kan lo seherh zet. Nan ruahnak kan lo theithiampi ih kan ruahnak khal in theithiampi ve a ṭul.\nKan fale pawl tlawng kan kaiter ruangah in relsia hlah uh. Myanmar ralkap le Arakan Army (AA) pawl an doawk ruangah 2018 in November 2020 tiang Rakhine nauhak pawl tlawng an kai thei lo, Covid-19 ruangah nikum sung khal tlawng an kai thei lo” a ti.\nAA chief, Major General Tun Myat Naing in April thla ah “Rakhine ramsung ah lamzawhnak le CDM tuah a ṭullo, a duh lo thu arak rel zo. Rakhine ramsung ah tlawnginn 3,309 zat aum ih tlawnginn 128 cu an khua sungah ralkap le AA pawl an doawk ruangah tlawng an kai thei lo.\nMipi Cozah NUG In Rohingya Pawl Rammi Sinak Pek A Tum\nMin Aung Hlaing In “NUG Cu Thli Lakih Zam Rero Men An Si” A Ti


Iran Cozah In BBC Correspondent Dawi Suak - Chinland Today Media\nJune 23, 2009 2:33 am·0 comments\nTui sunah Iran Foreign Ministry thupuangtu Hassan Qashqavi cun thuthangca latu pawl hnenah Iran ram Cozah dodal tupawlin buainak an tuahnak sancu US leh Europe ram hruaitu pawlih forhfial leh tawtawh ruangah a si tiah a sim betsal.\nHassan Qashqavi cun Iran ramin Cozah hngetkhoh a neih ding leh Islam sakhua kaihhruai awknak hnuai ih a um dingcu US leh Europe ram pawlcun an ttihzet a si a ti.\nQashqavi cun US leh Europe ram hruaitu pawlcun Iran ram tibuai ding zawngleh Cozah thilri siatsuah ding zawng hlir ih forhfial nak thu thuthangca leh TV Channel khalah an tarlangih Iran ram cu do awknak hmunpi tlukin an tarlang a si ati. Europe ram leh US cu mipi duhdan ih rorel nak do kalhtu ah a puhih BBC leh Voice of America Network pawlkhal Cozah ih kilkhawi mi leh thunun mi TV Programme ih an ruahthu a sim.\nHimi thupawl ruangah BBC Correspondent, Jon Legne cu Iran ram ihsin an dawisuak ih, an dawisuak naksan bikcu BBC cu British Cozah hnuaiih a um ruangah leh Iran ram siatnak ding leh ramdang pawlih a se zawngih an hmuh theinak ding lawnglawng ih hnatuanah an puh. Himi laiah Iran ram buainak cun zia umlam a pan thei cuanglo ih, an buainak ruangah minung 10 an thizo ih minung 457 ankai ih cumi sungah thuthangca latu minung 23 an tel. Opposition hotu Mousavi cun thil diklo phorhsuak ding leh pholang dingih an thilti micu mipi hrang asiih an tumtah mi an hlawhtlin tiang an buainak cu an fehpi vivo tumthu a sim.


Australia Cozah In Damlo Khirhkhan, Beisei Ding Um Nawn Lo Pawl Cu Nunnak Cemter An Siang – Meifar\nAustralia cozah in kum 5 sung Euthanasia timi daan hi an rak buaipi rero, cozah hnaṭuantu lakah himi daan hmang duhtu le duhlotu an um ruangah an elawknak thupi pakhat a si. Euthanasia timi cu damlo besia, damsal dingih beisei um nawn lo. Natnak tuar rero pawl cu an duhhrilnak vekin an nunnak cemter siannak a si.\nHimi daan cu leitlun ram ṭhenkhat ah an hman rero zo, nitinten natnak tuar ih an aihram rero aiin hahdamten an thih lohli hi an duh sawn. Damlo khirhkhan, beisei ding um nawn lo pawl cu anmai duhhrilnak le an innsang hnen khalah thuhla an theihter hmaisa ding.\nKaphnih lungkimnak aum hnu lawngah an nunnak an cemter ding. Thil ziangkim an buaipi hnuah siivai in an dawt dingih hahdamten an hnuk a cat ding. Himi daan duhtu pawlin ‘duhdawtnak le zawnruahnak ruangah a si. Nitinten natnak tuar ih an aihram rero aiin hahdamten an cawlh lohli hi an hrangah a ṭha sawn’ an ti.\nHimi daan duhlotu pawlin, ‘Sualnak neilo pawl thatnak a si. Minung nunnak hi a hlu tuk” an ti. Ramhruaitu pakhat in, “Thimkhawzing a tlung ding. Mi damcak lo pawl parih thu nan ṭhendan cu a ṭihnung tuk. San thuanthu ah tuisun hi khua a thim” a ti.\nChina Ram Ah Hnaṭuan Dingin Ava Feh Ih A Hlo


Sumthleng Umtudan - Chinland Today Media\nAugust 4, 2014 10:44 am·0 comments\nThansoh Bawmtu- Part – 10\nAmah lawngte, leitlun ramtinkim kom in tangka pakhat lawng hmang thlang thluh sehla thilri kuatawknak ah a olsam deuh ding. Asinan, hivek thil cang dingin thil olsam asilo. Beer tuahnak Copenhagen City in anmah Denmark tangka Kroner ih beer man pek an duh ding. Cuvekin Hongkong ih hnipuan thitnak khalin an zuarsuakman sumpai hongkong tangka ih ngah an duh ve ding.\nTangka hi Beer le Korte, thil le ri bangih man nei mi pakhat asi. Thilri thawn an bangawk lonak pakhat cu tangka man hi ramdang tangka lawngih tahthim theih asinak ruangah si. France tangka franc sungah America dollar atel. Dollar sungah British Pound atel. Pound sungah Japan tangka Yen atel,,..adt… cutivekin nitinten leitlun sumthlengawknak aher kualaw rero. Asinan, leitlun ramtinkim um bank le sumthlengnak hmunpawlin nitinten sumthleng rate an sim thei ringring.\nLeitlun sumthleng zuarleiawknak cun tangka man nei deuh ram tangka cu mitthep kartin in sum man athlir ringring. Sumthleng kai can aum vekin sumthleng tlak can aum. France tangka Franc le America Dollar sumthleng an kai tlang can ah Franc le Dollar tahthim ding cun Dollar man aniam bangin British pound le France franc tangka tahthim tikah pound atam sawn ringring. Ramleng sumthlengawknakah leitlun ramtin tangka hi nitin nazi 24 sung sumthleng rate athleng aw dualdo rero.\nCutin, sumthleng zuarleiawknak pakhat le pakhat cu pehtlaihawknak an nei ringring. Bank le sumthleng zuarleiawknak” Bureaus de Change” zoh in leitlun pehtlaihawknak bank sumthleng rate cu zoh thlun in bulpak sumthleng rate neih asi. Cuih sumthlengawknak cun leitlun khualtlawngpawlih sum athlengsak.\nKhualtlawng pakhat sinakin sumthleng zuarleiawknak kan tuah duh ruangah sumthleng rate tlak, sang kan theih tengteng atul. Ziang ram tangka khal si sehla sumthleng zuarleiawknak ah siseh, bank ah si maw na sum na thleng tikah alo thlengsaktu in malte amiat ringring. Curuangah khualtlawng pakhat sinakin sumthleng zuarleiawknak karlakah sumthlengtu in mallai a sung aw ringring ding asi.\nRamleng sumthleng zuarleinak ah ram tangka par ah thum aw in zo in sumthleng rate asim thei ding timi ahhin a dang thilri zuarleiawknak bangin zuartu le leitu parah thum aw in Dollar leitu an tam asile dollar man a kai ding asi. Lehlam zawngih kan rel asile lei duhmi dollar parah thum aw in a rate rel ding asi.\nRamleng sumthleng rate hi sumdawnnak le ramkhel thubuai tamnak ruangah adanglam thluh thei. Voihnih voikhat ah bulpak milai sumdawnnak ruang khalah athlengaw thei fawn. Ramleng thawi pehtlaih thilri kuat sumdawngpawl khalin a dang pursumleilawnnak pawl bangin ahlawknak lawng ruatin thil le ri an kuat ve. Amah lawngte Tokyi ah sumfathang” interest rate” atlak can ah Japan tangka Yen hi an zuar ih Dollar an lei ciamco theu. Sweden ram ih sumdawnnak athat veten Kroner sumthlengman kailam apan, Germany sumdawnnak hi ramkhel ruangih harsatnak aum tikah Germany tangka zuar in adang tangka hngelhngetnak ding hrangah an thleng cia theu.\nLeitlun sumdawnnak pehtlaih harsatnak an ton can ah sumpai rinsan in ziangkim ah an thum aw. Ramkhel le pawlkom biakawknak athat lo can ah thilri kuat sumdawngtu le sumhramthlatupawl cun USD le Swiss Franc vekih hngelhngetmi tangka ”Hard Currencies” pawl an lei ciamco theu. Asan cu hivekih ramkhel le ram khat le ram khat pehtlaihawknak siat can ah hngelhngetmi sumpai cun kel a awh ringring timi ruahsannak thawn lei an si.


Now displaying all Cube Magazine Books and Magazines in the Nintendo category from Retrogames\nNow Displaying : Nintendo > Books and Magazines > Cube Magazine\nCube Magazine - Issue 3\nCube Magazine - Issue 38\nCube Magazine - Issue 43\nCube Magazine - Issue 35\nCube Magazine - Issue 25\nCube Magazine - Issue 29\nCube Magazine - Issue 27\nCube Magazine - Issue 26\nCube Magazine - Issue 13\nCube Magazine - Issue 40\nCube Magazine - Issue 17\nCube Magazine - Issue 39\nCube Magazine - Issue 5\nCube Magazine - Issue 37\nCube Magazine - Issue 28\nCube Magazine - Issue 22\nCube Magazine - Issue 19\nCube Magazine - Issue 24\nCube Magazine - Issue 18\nCube Magazine - Issue 33\nCube Magazine - Issue 8\nCube Magazine - Issue 11\nCube Magazine - Issue 36\n7. Sega Genesis Controller\n8. WCW NWO Revenge by THQ\n9. Need For Speed : Carbon by EA


CDF Mindat in AA hnen raldo an zir mi thu an pholang nak san relfiang - Falam Online Media\nCDF Mindat in AA hnen raldo an zir mi thu an pholang nak san relfiang\nMizaan, April 26 ah Rakhine ralkap AA hnen ih raldo zirtu CDF Mindat ralkap pawl an ram ah an tlung saal lai zuknung tawi cu internet cahmai ah an thlah darh.\nCumicu kan dung kum 2021, October 23 ih zukmi a si nan kum hrek rei zik hnu lawng ih an pholang saal nak san cu CDF Mindat ṭuanvonei mipakhat in hitin a rel.\n“Himi kan pholang nak san cu AA le Chin ralkap pawl hmuaw thiamlonak suakter theitu thuhla pawl Social media ah thlahdarhtu an um ruangah a si. AA ralkap pawl kan ralring a ṭul tivek phungpha in thu tuahmi hmuh ding a um.”\n“Rakhine ralkap AA hmusualtu Chinmi ṭhenkhat an um ruangah an hnen ih raldo zirtu kan ralkap pawl an ra kir saal lai zuknung kan thlah mi a si” ti`n CDF Mindat ṭuanvonei mipakhat cun a rel ih “Chin ralkap dang le Yaw ralkap ṭhenkhat khal an hnen ih raldo zirtu an um” a ti.\nCDF Mindat in AA hnen ah raldo zir dingin ralkap 30 an thlah ih netabik atangmi ralkap 15 pawl cu AA pekmi meithal ralthuam thawn kan dung kum October thla ah an ram ah tluangten an thleng saal tiah theih a si.\nArakan Army cu Rakhine ralkap an si ih ramri thubuai ruangah le Chinram ih an ralkap pawl cangvainak ruangah Chin mipi ṭhenkhat cun ralhraang dinhmun in an zoh mi hriamkai pawlkom pakhat an si.\n← Remdaihnak hrang kan sawmnak cohlangtu Hriamkai Pawlkom tampi an um zo – SAC Ralbawi Zaw Min Tun\nKalaymyo, Myittha tipi ih tla that raltlan ruak ṭhenkhat an phorh thei zo →\nMindat : Ṭumhnih Kahdonak ah Mipi lam in Nunnak liam 2 an um zo


Jungkook In Instagram Ih A Thil Post Mi Zaten A Hlon Thluh, Army Pawl An Anhai, An Mangbang – Meifar\nJungkook In Instagram Ih A Thil Post Mi Zaten A Hlon Thluh, Army Pawl An Anhai, An Mangbang\nJune 1, 2022 admin Leitlun 0\nBTS lakih hlasakthiam hminthang Jungkook in a Instagram sungih a thil post mi, zuk le video zaten a hlonhlo thluh ruangah anmah ngainatu army pawl cu an anhai zet. “Ziang a cang?” an ti rero.\nJungkook in mipi hnenah theihternak zianghman a tuah lo. A zuk le video pawl cu pakhat hnu pakhat a hlon vivo ih May 30, 2022 ahcun a thianfai thluh. Army pawl cu an mangbang tuk ih online parah a thuhla an sutaw cece.\nA zuk le video pawl a hlonhlonak san an thei lo ih a parah thildik lo a thleng maw si tin an thinphang. Jungkook cu BTS lakah kum nauhak bik a si ih a lar zet, kum 24 mi a si. Jimin khal online parih a cangvaih lonak a rei zet zo.\nṬhenkhat in an hlathar an tlangthan zik thlang ruangah a si men thei, asilolen US President Joe Biden an va ton zik ruangah tla a si ding’ an ti. BTS pawlin simfiangnak an nei hrih lo.\nBTS pawlin an Album thar ‘Proof’ timi cu June 10, 2022 ah an tlangthan ding. Tu’ah BTS pawl cu US president Biden tong dingin Washington, D.C ah an um lai.\nThudang: Tlawnginn Nauhak Thi Lakah A Tel, A Thih Hlanah Thuthangṭha A Phuang\nMithi lakah nauhak kum 9 mi Ellie Garcia khal a telve, Christian innsang ih thanglian a si. Zantinten ring zetin thlacamnak a nei ṭheu. A thih hlanah social media fehtlang in thuthangṭha a phuang. Ellie in, “Hey, mipi pawl. Thil pakhat ka lo sim duh. Na hrangah Jesuh a thi, curuangah kan thih tikah Jesuh hnenah kan um ding. Ka room sungah Jesuh zuk pathum ka nei” tin a phuang. Ellie cu a pai fa duat a si.\nThudang: A Fa’ei Naupai Lai A That Hnuah Amah Le Mah A Thataw\nThailand, Buriram khua ih um pacang kum 55 mi Phet in a fa’ei kum 32 mi Autjima cu a kap that hnuah amah le mah a kapaw that. May 26 ah an innsung ah thicia in hmu an si, an ruak kiangah pistol aum. An lu ah meithal kahnak hliamhma aum. An sungkhat pawlin an karlak ih buainak cu an relsuak duh lo. An vengsung mipi pawl khalin an buainak an thei lo.\nPacang Phet cu an khuatlang hruaitu upa pakhat a si, nupi a nei ih a nupi ih fanu pahnih thawn an umtlang khawm. Phet cu lamzin kap ah dawnfawh a zuar ṭheu, vengsung mipi pawlin a ṭong mal tuk ih mi a bia dah lo’ an ti.\nPalik pawlin an zingzoinak ah a fa’ei hi pasal nei pekte a si ti an thei, a pasal neihnak cu ni 7 lawng a si lai. Thla 6 mi naupai in pasal a nei, a pasal cu khua dangah hnaṭuan in arak um ih ziangruangah Phet in a nupi a that ti a thei ve lo. Palik pawlin tualthatnak phen ih thilthleng hi an zingzoi rero lai.\nThudang: Thailand Ralkap In Ramri Ah Ritheihsii Phur Mi 8 An Kap That\nMyanmar-Thailand ramri ramlak ah Thailand ralkap pawlin ritheihsii phurtu mi 8 an kap that. Thailand cozah in Myanmar ramsung ihsin ritheihsii phur an um ti an theih veten an va zingzoi. May 27 simlam ah an duty.\nMae Fa Luang khua kiang lilawn ah minung 10 an hmu, an zaten meithal in an keng ih rucksacks an pai. Thailand ralkap pawlin hlaral ihsin “Kan lo check a ṭul” an ti veten ritheihsii phurtu pawlin an kap hmaisa. Minute 10 sung an kapaw. Thailand ralkap pawlin an va zohdik ih mithi ruak 8 an hmu, rucksacks 11 khal an hmu. Rucksacks sungah ritheihsii tam zet aum.\nTui thla thok lam khalah Chiang Rai ramri ah Thailand ralkap pawlin ritheihsii phur mi 8 an kap that zo, an kutsung ah ritheihsii 6.7 million an kai ngah. Myanmar ramsung ih um ‘The Golden Triangle’ cu ritheihsii sersuahnak hmunpi a si ih leitlun ram dangdang ah an kuatsuak ṭheu.\nKum 20 Hnuah Kutdawh A Si Lai Ih Rawl Rak Dotu Ava Hawl Sal\nIndia Hlasakthiam Hminthang Cu Concert An Ṭheh Hnuah A Thi


Burma Ram Feh Dan Ding Part 59 - Chinland Today Media\nBurma Ram Feh Dan Ding Part 59\nFalamah Electric Khawl Tumpi Kan Din Ding !\nTulai ram le miphun thansonak ding ah electric (power )a tul tuk ti cu sim tul lovin kan thei cio.Power ngah nak dng ah hinoil,coal,hydro,wind,solar leh nuclear khawl pawl hi a tlangpi in an si ding.Ram thangso zo ram pawl khal ah solar leh wind power hi cu tha an ti nan sum a cem tam tuk hrih ruang ah cutluk in tha an pe hrih lo.Zinan leh lungmeihawl ih sin an hmang tam bik hrih ko.Electric power tha tawk tak Falam ih kan neih thei nak dng ah hitin hin run ngan seh la.\nCumi hlan ah hydro–electric ihsi nghah zo dan leh ngah thei dan pawl ngan hmaisa seh la.Var hydro-project kan nei ih fur ah cun a tha pam.A si nan thal ah cun tidai a mal tuk ruang ah tha a pe thei lo nasa.A pek thei khal le kilowatt 500 lawng a si.Anteng khaw kiang ihsin Runva dawl ih power lak dan ah feh sehla,himi an tum pek kan dung kum 5 lai ihsin kei cun ka rak zum lo.Ziang ah tile ralkap a cozah lai,kan ram a farah lai a si.Tu khal ah ziang pipa an tuah cuang lo ti cu kan thei thluh ko.Himi an tuah ngai ngai khal le leh hnu kum 15-20 hrawng lawng ih ngah thei dingmi a si ding.Tithei ah cun a tha law law,a si nan ramdang bomnank ih tuah tulmi a si.Himi hi tih thei ah cun MW (mega watte)100 tlun a suak ding.\nFalam peng sung ih tiva pawl khuap dan vun ruat seh la,a malbik 2015 ih si thok siseh la , cumi hnu ah kum 5 tal,tu ih si cun kum 8 lai nghah a tul ding.Laiva hydro khi KW 200 lai maw si ka thei lovi,Falam peng ta cu a si nan Haka khawpi hrang ah an hmang.Hihi cu ram a rung that hnu ah dan pawl kan zoh ding ih,kan long ding maw ,cu lo le electric an hamn man kan kuan tir ding maw a si ding.A buai thlak pam ke.\nFalam ah diseal khal tum bun a tul\nKei ka senlai ah Falam football field kiang ah electric khawl a rak um ih cu cu KW 60 a si tin ka thei.Tu cu khua khal a rung tum ih,cui tlun ah electric hman nak ding khal a phun phun a si ruang ah KW 500 diesel khawl kan neih a tul ding.Himi hi ziang zat man a si ding ti ka thei lo.Aizawl ka um lai ah watt 2000 ( KW ) 2 khawl pawl Rs.40,000 lai in kan rak lei in ka thei.Tulai ah KW 500 cu US $ hman in $ 60,000 lai a si ka ring.A si le cu cu ziang tn saw kan ngah ding.\nElectric KHawl Man Kan Ngah Dan Ding\nKan dung kum 2 lai ah Falam ah college din bang seh la ziang zat na tiamaw thei ti tik ah $20,000 lai cu nan tiamaw in ka thei.Cutin kan mah,ram sung le ram leng ih um pawl in $20,000 lai cu kan Falam tleu pem pem ding ah cun kan thawh thei ding tiin ruat phawt seh la.Himi hnu ah World Vision ti vek ih NGO tum pawl kan ngen ding.Cule a cozah khalin ziangmaw zat cu an suah thei ding .Cule Rangoon khal ah embassy pawl hnen ah kut kan dawh ding.Kan tuan ngai ngai ti an theih ih a tuantu pawl khal cu sum le pai ih in zum ah cun embassy pakhat in $1000 ihsi 5000 tiang an thawh ding cu cu tluk a harsa lo ding.\nZiang tluk kan rei ding\nPower lak nak dang pawl kha kum 5 hlan ih kan ngah thei ding mi a um lem lo kan ti zovi,himi diseal engine hi 2015 cem hlan ih theh teng teng kan tum a tul ding.Hiti power tha kan neih cun kan sizung pawl,ei hawl nak ding ih khawl pawl,kan rawlsuannak le kan tlawngkai pawl ih ca zohnak ding pawl,kan communication ( phone, computer internet,radio,TV,printing press ),kan workshop pawl a tha thluh ding ih Surbungtlang ih airfield kan neih nak ding khal a bom nasa ding.


Thlapi Sung Ah Tidai A Put Suak - Chinland Today Media\nThlapi Sung Ah Tidai A Put Suak\nNovember 14, 2009 12:20 pm·1 comment\nJean-Louis Santini Jean-louis Santini\nThlapi parah thli a um lo timi le tidai a um lo timi thu cu himi thuthang na siar hlan tiang cu a dik. Asinan, tui nai ih thlapi par kaitu pawl cun tidai thazet le danglam zet an hmuh zo thu Anthony Colaprete in a phuang. American scientist pawl cu himi tidai thar an hmu ruangah an lungawi zet.\nTidai hmutu pawlih an sim daan vek asile tidai a tam lemlo nan bing/gallon hnih tluk a si ding tin an zum ih tidai hi tiput bang in a put ruangah tam zet ih a can thei ding khal an zum. Culawnghmansiloin thlapi sung a ro tuk ruangah le a daihnak hmun a um ruangah vurhlawm tiang a suah an zum thu Peter Schultz in a rel.\nAtu ih an hmuhmi cu tiput pakhat lawng a si. A kaitu pawl cun oil laih ih a put nak hmun hmuh ih an lungawi bang in an lungawi ih tampi a put ding tin an zum. Kum 2020 ahcun thlapi parah thil an cing tum ruangah tidai tampi an suah ding an duh a si.\nTuini tiang American ram mi 12 lawngin thlapi sung ah an vak thei. Thlapi sung ih ke thlak neitibak tum 1972 ah a si.\nFala Virginity Zuar Tam Sin Sin\non November 19, 2009 at 9:49 am\nA mak ta riai a si\nHi ti ih ruah ah cun a zum lam cu a har deuh a bang ti aw>\nHman seh Bawi pai thil tuah mi par ih an hmuh suah mi a si ih zum lo ding le a um fawm lo;\nA hmu tu a tu ru riai a si ko ?\nJesuh Khrih cu Bawi a si


VCTH | Archive | Theihkauhnak | 2\nHome » Archives by category » Cahram » Theihkauhnak (Page 2)\nSagaing ramthen ih Chinmi dinhmun\nPosted on April 21, 2016 by vcth and saved under Theihkauhnak\nSagaing Ramthen sungah peng 37 a umih Chinmi umnak peng 28 ah Chin kan um. Sagaing ramthen mipum zate ting 53 a siih Chinmi ting thum le hrek kan si. Chin mipum kan tam biknak hmun cu Kalay peng a si. Kalay pengah Chin khua 73 a um. Tamu pengah Chin…\nGravity le a Hmual\nPosted on November 23, 2014 by vcth and saved under Theihkauhnak\nDr. Salai Khup Za Thang Thuhmaihruai Leilungpi ih dirhipnak (gravitaty) hi kumzabi 19 hlantiang cu khawruah har thlakih ruahmi thuhla a si. Kan Leilungpi lawng si lo in khing (mass) neimi thil ziangkim nih dirhipnak tha (gravitation force) an nei cio. Curuangah Leilungpi dirhipnak lawng sim ahcun ‘gravity’ ti a…\nComments Off on Gravity le a Hmual / Continue reading →\nPosted on October 9, 2014 by vcth and saved under Theihkauhnak\nLungbawk Brother Ṭong, zumnak, biaknak le nunphung bangaw lo mi miphun dangdang daanhrampi pakhat (Ram khat) sungah hmunkhat te地 um tlang an duh tikah a thupibik ih an ruah mi cu, an zate地 bangrep in covo an ngah theinak ding ah a si. An khuasung ah siseh, pursum leilawnnak ah…\nComments Off on FEDERALISM / Continue reading →\nPosted on October 7, 2014 by vcth and saved under Theihkauhnak\nLungbawk Brother Democratic cozah sungih hruaitu pawl cun mipi ih lungkimpinak thawn ram an hruai a si. Cumi hruaitu pawl cu ralkap tlunah thuneihnak an nei thei ruangah le pursum leilawnnak lam ah thu an nei ruangah an hnenah thuneihnak a um mi a si lo. Hrilawknak ih daan tuahmi…\nPosted on October 6, 2014 by vcth and saved under Theihkauhnak\nDr. Salai Khup Za Thang Thuhmaihruai Leilung tlunih thil cangmi tampi lakah Ttek (lightning) tla hi mangbangza pakhat a si ve. Hlan san milai pawl nhi cu “Ttek hi khuavang ih tuahmi a si” tiah an zum lawng si lo in “ttekmu (silole) tteklung cu damlonak kham theitu, Khawsia le…\nComments Off on Lightning Thu / Continue reading →\nEINSTEIN + (E=MC2) =???\nPosted on October 5, 2014 by vcth and saved under Theihkauhnak\n(Nuclear Bomb Puak le Nuclear Reactor Puak Hi An Bang Aw Maw?) By- Ni Siang Zing (Kalrawn) Thuhmai Hruai: Rangoon phunsang tlawng kan rak kai lai (1993-1996) ah Einstein hi ka rak uar nasa. Ka rualpi, ahleice in ka tlawngkaipi pawl in na uarzet nan thildang ah bangnak nei loin…\nComments Off on EINSTEIN + (E=MC2) =??? / Continue reading →\nEQ (Lungtong Tuarnak Theihtheinak)\nPosted on September 16, 2014 by vcth and saved under Theihkauhnak\nSalai Sui Aye Thang Cibaibuknak Emotion timi cu Lungtong Tuarnak (Duhnak) tiin le, Emotional Intelligence timi cu Lungtong Tuarnak (Duhnak) Theihtheinak asilole Thinlung Tuarnak (Duhnak) lam Theihtheinak ti mai sehla. Quotient timi cu tahnak ih hmanmi tongfang a siih, Emotional Intelligence Quotient timi cu Lungtong Theihtheinak Tahfung thu simfiangnak ah hman a…\nComments Off on EQ (Lungtong Tuarnak Theihtheinak) / Continue reading →\nDawhhlei Ti ih Thatnak\nPosted on September 6, 2014 by vcth and saved under Theihkauhnak\nDawhhlei ti (Lingmaw ti, Oranges Juice) ih thatnak pawl: Cancer a kham Cholesterol thalo pawl a malter Thi-thang (blood-pressure) a tumter Cuap a fai ter Taksa a nonalter Nat Hrik tuktak pawl a damter (raibur tvp) Mit hrangah a tha Thitha hrangah a tha Thabangnak pawl a rehter…\nComments Off on Dawhhlei Ti ih Thatnak / Continue reading →\nFalam Peng le Khawte Pawl Cazin\nPosted on July 20, 2014 by vcth and saved under Theihkauhnak\nFalam peng cu Chin ramkulh, Falam pengkulh sungih um peng a siih Khawpi 2 (Falam le Rih) le khawte 180 lenglo thawn komkhawm mi peng a si. Falam peng cu a tumlam 991.12sq peng hrawng a siih Mizoram, Thantlang peng, Hakha peng, Tedim peng le Kalay peng pawl thawn ramri…\nPosted on February 16, 2014 by vcth and saved under Theihkauhnak\nLungbawk brother Political Parties Milai canpual humhimnak leh zalennak ti siat lo dingin mipi cu kumpi cangvaihnak hrangah hna an ṭuan tlang a ṭul. Cu tin hmunkhat te ih cangvaihnak neih theinak dingah cun political party din a ṭul. Ramkhelhnak pawlkom (Political parties) pawl cu an mah te lungtho ih…\nComments Off on Democracy 3 / Continue reading →


KUWAIT IH PHILIPINES NU THAH TONG – Times Of Chinland\nMah le ramte ih eikhawp kan hmuh lo cun ei kan hmuhnak hmun pohpoh ei kan hawl a rak tul theu.Mai khua le ram,mai tong le mai biaknak be ve lo ram ih mi an hmuhsuam zia cu ruahmen hmanah Mitthli tlaknak a si.Philipines nu pakhat khal Kuwait ah mi hnenum tuan in a feh ih a ruak in Philipines ih a tanta mi sungkhat hnen ah a thleng.\nHi kum 29 mi Philipines nu cu a thuhla inn lam ih an theih lonak a reipi zo nan khawiah a um ti theih a si lo hnu thlatak ah Fridge sungah a Ruak cu hmuhsal a si.A umnak lebanon innsang cun 2016 kum ihsin an hmu nawn lo ih hlo in an phuang.Hi hnenum thih thuhla ah Philipines le Kuwait cu tulai an karlak thuhla a sezet ti si.\nKuwait ih Philipines hnenum pawl dinhmun a siatzet thu le vuak le velh an ton nasa thu a um hnuah President Duterte cu Kuwait ram ah zohman hnatuantu thlah lo dingin kan dung kar lam ah a rak phuangdah.Kuwait ram ah Philipines mi innsak le hnenum hnatuan a malbik ting 2 hrawng an um dingih ruah a si.\nJESU-KHRIH THAWHSALNAK IH TUMTAH


KAN RAM UMDAN-2 - Chinland Today Media\nKAN RAM UMDAN-2\nJanuary 3, 2012 8:39 am·0 comments\n(Democracy Vs. Ethnic Issue)\nNovember 29 sun ah Zakhaing party hotu pakhat in, “Ziangah Pi Clinton hnenah Kan ram ah Democracy hnak hmanin Tlangpar mi thubuai relfel a thupi sawn, tiin na sim. Na sim mi a dikzia na prove thei ding maw?” tiin i sut. Kawl thuthang ca ih ka thusim suah mi siartu khalin an buaipi celcel.\n1988 laiih Kawlram Tlawngta buainak ruangih Mizoram lam tiang ra tlansuak Chin mino pawlin Burma Democratic Front (BDF) timi an rak din tikah an hotupawl cu, “ziang nan tumtah bik?” tiin ka sut. “Kan tumtah bik mi cu Kawlram in Democracy ngah dingah a ?ul a sile nunnak tiang pe ih ?uan a si. Curuangah, Burma Democratic Front tin party hmin khal kan peknak a si,” tiin in sang. An hnenah, “Kannih Tlangpar mi (Chin) ih kan ?ul hmaisak bik mi cu ukawkdan pakhat (governing system or ideology) a si mi Democracy hnak hmanin, hnamlainatnak (nationalism) a si. Kan rampi in Democracy ngah hman nungla, ukawkdan Constitution (Danhrampi) cu 1947 lai bangin a hmin menih Federal, a takih Unitary a si ahcun, kannih Chinmi hrangah hnamdamnak a tling hrimhrim lo ding,” tiin ka rak sim hai. An lung a lut taktak a si ding, an zaten ka ?uannak Chin National Front (CNF) ah an lut thluh ih tui ni tiangin CNF hotu rung si lanta khal an um.\nVanduai ah Gen. Aungsan a thih hnu ah 1947 Constitution run ngan a si. Zalennak (independence) rampi in a ngah veten Democracy dan in ukawk a si. Kan ram khal Asia khawmual rampawl lak hmanah a thangso bik le nuam bik a rak si. Tui Yangon ih President Cenema Hall khal Asia ah a mawi bik ti a rak si. Culaiih Mingladon Airport cu Asia ah a tum bik, a mawi bik ti a rak si. Kan innhnen Thailand ram ah cawleng thawn an vak rero laiah kan ramah mawtaw mawimawi thawn kan rak vak thei zo. Culaiih Kawlram ih cathiam sang pawlin Singapore ah ca zir bet dingin State Secholar in feh a theih an ti hmanah, Kawlram hnakih rethei le farah deuh Singapore ih feh ka duh lo rak ti hman an um. Culaiah Yangon ih Phunhra (Matric) awng cu, leitlun Tlawng ?ha bik rak timi Oxfort University ah zawm thei cih tlakin fimthiamnak lam khalah rampi dinhmun a rak sang. Culaiah Paisa fang khat in arti pum 40 leng lo a rak lei thei. Cozah hnatuan thlatin 50 fang hlawh nei khalin nuam zetin a sungkua a rak cawm thei. Culaiah “Asia khawmual ih Buh-cuampi/khengkumpi (the rice bowl of Asia)” ti mi cu kan Kawlram a si. Rampi President rori khal Tlangparmi Shan miphun Saw Suithaih a si.\nCutin kum 10 a rung kim. Asinan Shan, Kachin pawlin, 1947 ih Pinlung Agreement kan rak neih laiih kan rak saduhtah vekin Tlangpar mi le Kawl lakah rualranten nuntlangnak a um lo, kan nunphung le calai khal zalen zetin kan kilhim in kan cawisang taktak thei lo, curuangah Pinlung thukam thlun ih ngan mi Danhrampi (constitution) ah kum 10 a kim hnuah rampi ihsin suahsal a theih a ti bangin, rampi ihsin kan suak ding, tiin an dil. Prime Minister UNu in Tlangparmi lungawi lonak cu a relfel thei lo. Cutin UNu san ih Democracy dan ih ukawknak cun kum hra fang lawng a daih ih 1962 ah a cem. Democracy ram nuam le ram thangso Kawlram pi cun a lennak le a nawmnak a hloh ih Democracy khal a thi cih ve .\nCuruangah, miphun zarawi, nunphung zarawi le anka phunphun um khawmnak Myanmar rampi vek ahcun, democracy hnak hmanin, Tlangparmipawl thuhla (dinhmun) kumkhaw daih ih felter a thupi sawn ka ti ngamnak tinak a si. NTK (Peh lai ding)\nPS : Rihli Group Mail sungih sin lak sawn mi a si.\nKawlram Hril Awk Hlanah NLD Party Hotu A Thi


Snakes Climbing Up Your Toilet is Just an Urban Legend Right? According to Major Media, It is More Real than You Imagined! | Chicago News Journal


Chin Famine Aid Concert hlunghlai zet in nei - Chinland Today Media\nChin Famine Aid Concert hlunghlai zet in nei\nFebruary 15, 2009 5:09 pm·0 comments\nMelbourne, Australia, February 14, 2008\nChin Famine Aid Concert, Melbourne, Australia ti Angki hru tu pawl cun a ra suakkhawm tu pawl cu pan siamso ten hmuahnak an nei. Australia um Chin mi pawl cu Boxhill TownHall ah Laitlang ih hlasak thiam Cung Lian Thawng, Mizoram ih Youth Icon paruk (6) nak ngahtu Mi Mi Lal Zam Liani le Melbourne um Chinmi hlasak thiam pawl ih an hlasak ngai duh men lawng si lo in, Laitlang ih Paam ruangih harsa tuar pawl bawmduhnak thinlung thawn Chin Famine Aid Concert zoh dingin an pung khawm.\n‘Tu zan tluk ih laimi kan pungkhawm hi ka theidah lo’ tin Melbourne kum 5 lenglo a rak um zotu Chin upa pakhat Van Lian Hu cun a mangbang, lungawithu a sim. Chin Famine Aid Concert hoha tu David Ca Lian Thang khal cun ‘ka zumnak hnak in mi kan suak tam, Pathian zangfahnak in kan hlawh tling zet’ tin a ti ve.\nChin Human Right Organisation ihsin Victor Biak Lian cun ‘hi Chin Famine Aid Cocert hi leitlun hmun tin ih tuahtum a si thu khal a sim ih Australia ih meikang ruangih harsa tuartu pawl hrangih Chin mi ih kan tuar pinak thu le kan riahsiat pinak thu a simih, mipi pawl in ninghang tuartu pawl riahsiat pinak ah canglo ih cawlhnak minute 1 sung neih a si. Chin mi lawng si lo in, Melbourne ih Chin mi a duhdawttu Australia mipi ziang maw tizat khal cun an tawiawm ve. Chole, cun ‘ Chin mi hi tluk in awnmawi/music lamah nan rak thiam in nan mak ding ti ka rak zum lo, hlasak tu khal an thiam ka mangbang rori’ tin CT palai hnenah uar zet in a sim.\nMelbourne um Chinmi 700 lenglo in hi concert nak hi an zoh. Mizoram hlasak thiam MiMi Lal Zam Liani cun Melbourne ih ka hlasak cu a danglam ce nasa, ka rin hnak in stage tlun ka thlen in mipi ih thazang peknak ka hmu ih, ka phur zet ih ka nuam aw zet’ tin a sim.\nKa zumnak hnak in mipi khal an suak tam ih Laitlang ih harsa tuar pawl an lainatnak a tak rori in an ti lang’ tiin a CT palai hnenah a sim bet. Van Lal Fela, Mizoram ih Gospel hlasak ih hmin nei khal cun Pathian hla si lo, duhdawtnak lam hla khal si lo ka voikhat saknak a si, ka zumnak hnakin ka sak tha zet in ka thei aw a ti ve. Fela hin Teuh Lo Mai timi hla a sak ih, ‘Chinmi le Zo hnahthlak tlangval le fala sualnak ih thiar filim awk ding kan siih thudik tan ding kan si ti duhsan in ka saknak a si’ tin a ti.\nCung Lian Thawng khal cun ka zumnak hnak in kan hlawh tlingzet, mipi ih thazang in peknak parah ka lungawi tin mipi hnenah a lungawi nak thu a hlan ve. Zanlam sml 5:30 ihsin mipi pungkhawm thok a si ih sml 6:30 ahcun tonak ding hmun hman um lo rori in Hall sungah mipi khat hmerhmer in an to.\nAdelaide le Perth ah nei sal ding an siih Feb 21 ah Adelaide ah Lai Phun Suah ni lawm nak peh cih in concert nak khal annei ding. Perth khalah cun Feb 28 ah an nei sal ding.\nChin Human Right Organisation (CHRO) le World Food Programme (WFP) ih an sim dan ah cun Lai tlang ih khawte 129 tluk in nasa hleice in harsatnak an tuar ih mi 100,000 lenglo in an tuar tin an sim.\nLeitlun Duhdawtnak Hla ‘Love Song’ Ka Sak Lo: Mai Van Nei Man


Canganmi hrangih Cangan Ding - Chinland Today Media\nJuly 31, 2012 8:12 am·1 comment\nCalai lamih leitlun mi ropi Samuel Johnson cun, “Bezai ngantui’ hrangah hmantlaklo thil a um lo,” a rak ti. Bezai lawng ah a si lo, calai hngettek dang le nganca pohpoh sualsuak dingah hi thu hi theih ringring tlak a si. Canganmipawl khi zoh sehla tlawng phunsang kai le zirthiam hleice an si thluh loih, mi hmukhmak khal cu an si cuang fawn lo. Khaw khat, ram khat ih tlangleng tlang ciocio, hmuh le theihmi bangaw ciocio, canganmi le mi lo an um hi ziang ruangah a si pei? An danglamawknak ziang bik ha si ke?\nKhawconnak ihsi rung tlung a rualnu cu Helen Keller in thu a rak sut. “Ziang thil ha na va hmuh?” tiah. A rualnu cun ziang cuca hman rel ding a thei lo. Helen cun mangbangthlak a ti nasa. A mit hung vang in Pathian kutsuak thingkung hrampi le khuaram tipawl, ni suak eng le nitlasur mawi zia, amah rak zirhtu le duhdawttu pawl, leitlun hmun hminthangpawl tla voikhatte tal vun hmuh thei a cak tuk. Mitcaw le hnaset ih a khawvel a pit bepbep cing hmanin, cabu ttha zetzet a ngan thotho. Mit le hna ttha zet Pathianin in pe cing hin ca kan ngan thei lo hi ziang kan cang? Thu paimi kan nei lo a rak si tlangpi. A nei khalin ngansuah ngaingai ti um siloih rel kengkeng lawngih kan riaral ter ruangah a si ttheu. Tlang mualmo – ei, in, it, vak tihi minung umdan dingih Pathian duhthusam a si lo ding.\nNikhat cu ka rualpa thawn kan leng tlang. Lamzin tthing repri te kan feh laiah nunau nauhak pakhat hi nau paw in kan tong. A mithmai a dur khiamkhi ih, leisin bih te’n a feh. Kan lanaw ih a fehliam. Kan hmu tlang veve ko nan, inn kan tlun hnuah ka rual cun bezai ttha tak fing khat a ngan phah. Kai le ka zohliam men ah a cang. Ka rual ka tluk lo nak kha ka ruat rero ih ka thei zo. Lungput ah si ka rak tluk lo. Annih cun khai nauhakte ih mithmai durnak san kha a ruat peh vivo ih, a tuarpi, a dinhmun ah a va ding hnik rero tinak a rak si. Kei kha cun mihran(miipi) zohin ka rak zoh ih, a lengmi pakhat dinhmun in ka rak cuan menmen fang kha a rak si. Ka zang cu a fak ve ko nan, a dinhmun ah ka va dinpi ngaingai ban lo. Thuthang hawltu pakhat vek fangin ka rak retaw ih, kha nute ih thinharnak kha leitlun ih thilthleng (incident) pakhat tiah ka rak cuan liam ti ka kaiaw.\nMai Sokhlei par ih rak ttong dahmi hi ka duh zet. “Milai thuhla (mi pakhat khat si loin) hi ka helhkam. An dinhmun cio ihsi an tuarnak le hmuhdan ding khi ttawmpi thei ka zuam. Cuti’ va ttawmpi thei ding cun thinlung ngaingai ih anmah ka va duhdawt hmaisat a ttul,” a ti.\nMi tampi cun milai thu si loin mi pakhat thu sawn kha kan helhkam. Kan helhkamnak san hi vun ciik ngaingai sehla doksan le thuduh danghlan thilthu men a rak si. Cui’ rahsuah cu mirel le thu thei si duh nak fang hi a rak si . Cipciar sin ih kan sim a si le, keimah timi tlangmual ihsin milai le leitlun kan cuan a rak si ziar.\nCuti cu, cangantu si ding cun cafang ngan le cafang kom thiam, cafung thawi’ cahnah parih vun ngan, ttongkauseh vun hman kual cu a si mai lo kan ti thei.\nHelen Keller – Thawtkhumnak Bulhram Pakhat\nThleng Ṭulmi Lungput : Pakhatnak Ngahnak Cahram\nPek lawm says:\nNa ti tha nasa hi ca hin ka lung i fim ter ve asi. Ka lung awi.


Pathian Ih Hminkhen - Chinland Today Media\nDecember 2, 2010 11:39 pm·0 comments\nPathian in a tuah ciami hmuahhmuah a zoh tikah a ttha ngaingai tiah a ti. – Seemtirnak 1:31\n– Ezekiel 45-46\n– 1 Johan 2\nKa rualpi pawl ih tili kap inn phar parih an tarmi zuk pawl cu tikcu phunphun ih Nitlakzik zawng zuk an rak khawlkhawmmi a si. An mawi ttheh nain a bang awmi an um lo. Zuk pawl ka zoh lai ah rualpi pakhat ih ttongmi ka vun mang saal. “Nitlak caan hi ni nikhat a cem zawngah Pathian ih a mawizetmi hminkhen a si.”\nNitlakzik tinte ah le a danglammi a fale pawl parah Pathian in a hmin a khen. Ka ningkhop thei lomi thil cu ka tonmi minung hmuahmuah hi pakhat le pakhat an dang aw ttheh. Pathian cu thiltuah thiam a si ih pakhat le pakhat kan sinak a bangrep lo, hnihsuahsai thiam, thiltitheinak, awnmawi duh le lek duh kan sinak khal Pathian ih kut zung thiamnak an si.\nJesuh ih taksa ruangpi a simi kawhhran sung khal ah thlarau laksawng dangdang a neitu pawl in Pathian sunlawinak hrangah hna an ttuan tlang thei. “Thlarau laksawng cu a phunphun a um, asinan cuih laksawng pawl hmuahhmuah a petu cu Thlarau Amah lawng a si. Bawipai’ hnattuan hi a phunphun a um, asinan kan renmi Bawipa cu Amah pakhat lawng a si. Hnattuan theinak hi a phunphun a um, asinan a petu cu Pathian amah thotho a si” (1 Korin. 12:4-6).\nAmahte a ummi thil pawl parih a langmi Pathian ih hminkhen cu a minung pawl par khal ah a lang. A fale zate a danglamtertu dang awknak pawl hrangah lungawi uhsi! – Cindy Hess Kasper\nJesuh sungah kan zate in kan bangrep,\nZiangahtile Pathian ih Thlarau in pumkhat ah in tuah;\nPathat le pakhat kan upat awk tikah,\nPathian Fapa sunlawinak kan pe. – Fitzhugh\nA sersiammi thil pawl parah Pathian ih hminkhen kan hmu thei.


Thuphuan 1 (Revelation 1)\nJohan Hnenih Langtermi Thuphuan\nHi Thuphuan hi Khristian pawl hremnak an tuar caanih nganmi a si. Cuti hremnak an tuarnak cu Jesuh Khrih an zum ruangah a si. Cangantu ih a tumtah bikmi cu a ca siartu pawl ruahsannak le tha-thawhnak pek a duhmi a si ih harsatnak le hremnak an tuar lai caanah Khrih an zumnak tlansan lotein an hnget theinak dingah a forh.\nHi cabu sungah a tam sawn cu Johan hnenih phuanmi le Johan in hmuhnak a neihmi pawlih thu a si. Hi phuanmi le hmuhmi pawl cu a thluathlam lawngih phuanmi a si ruangah a rak siartu Khristian pawl cun a tican an thei ding nain mi dang hrangah cun tican nei lo, thuthup bangtuk a si. Asinain theih theinak dingah fiangtertu tamzet a um ko. Pathian thangṭhatnak hla kan sak tikah a thusirhsan cu nolhsal vivo a si ṭheu vekin hi Thuphuan cabu sung khalah hin a thusirhsanmi cu hmuhnak le phuannak a phunphun in a nolhsal vivo ve a si.\nHi Thuphuan cabu sungih a ummi thu hi, a thuterek tete-ah cun el awknak le hriilhfiahnak phun dangdang um hmansehla a thutlangpi ahcun ruahnak le hriilhfiahnak a bangrep sawh ko. Cuih a thutlangpi cu: Pathian in Bawi Jesuh Khrih sungin a ral pawl hmuahhmuah le Satan khal a neh fai thluh ding ih cutin nehnak famkim tikcu caan a thlen tikah Amah a zumtu pawl le rinsan tlakmi pawl cu van thar le lei thar co theinak thlawsuah laksawng a pe ding, tihi a si.\nThu hramthoknak (1.1-8)\nHmuhnak hramthok le Kawhhran pasarih hnen cakuat (1.9-3.22)\nCazual le tacik pasarih (4.1-8.1)\nTawtawrawt pasarih (8.2-11.9)\nRulhreng le sahrang pahnih (12.1-13.18)\nHmuhmi a phunphun (14.1-15.8)\nPathian thinhengnak kheng pasarih (16.1-21)\nBabilon siatsuahnak, sahrang le profet sual, le Satan nehnak (17.1-20.10)\nNeta bik Thuṭhennak (20.11-15)\nVan thar, lei thar le Jerusalem thar (21.1-22.5)\nJohan Hnenih Thuphuan\n1Hi thu hi Jesuh Khrih ih a phuanmi a si. A ra thleng cing dingmi thil kha a siahhlawh pawl hnenih langter dingah Pathian in a hnenih a hmuhtermi a si. Cumi cu Khrih in a vancungmi pakhat thlah tahratin a siahhlawh Johan hnenih a theihtermi a si. 2Cule Johan in a hmuhmi hmuahhmuah cu a sim ṭheh. Pathian hnen ihsin a rami thuthang le Jesuh Khrih ih a langtermi thutak cu Johan in hi bangtuk in a sim. 3Hi cabu a siartu le profet thusimmi a theitu le hi cabu sungih a ummi a thluntu pawl cu mi lungawi an si. Ziangah tile hi thu pawl a kimnak tikcu a nai zo.\nKawhhran Pasarih Cibai Buknak\n4Asia peng sungih a ummi Kawhhran pasarih hnenah keimah Johan in thu ka lo cah:\nAtuih caanah a ummi le a rak um zomi le hmailam khalah a um lai dingmi Pathian le a bawi tokham hmaiih a ummi thlarau pasarih le, 5rintlak a si mi thutheitu, hrin hmaisa bik a si mi Fapa, thihnak ihsin thawhtersal a si mi leilung siangpahrang pawl uktu Jesuh Khrih in zaangfahnak le daihnak lo pe hramseh.\nKannih in duhdawt ih a thihnak thisen thawngin kan sualnak ihsin in luatter zo. 6Puithiam bangin a siangpahrang uknak sungah Pathian le a Pa riantu si dingah kannih cu in tuah zo. Curuangah sunlawinak le huham cu Jesuh Khrih hnenah kumkhua in um koseh. Amen.\n7Zoh uh! Khrih cu mero thawn a ra ding ih mi hmuahhmuah in an hmu ding; amah a suntu pawl khal in an hmu ding. Leilung tlun minung hmuahhmuah an ṭap-ai ding. Cutiin a si hrimhrim ding. Amen.\n8Bawipa Pathian in, “Keimah cu Alfa le Omega ka si,” a ti; Amah cu atuih a ummi le a rak um zomi le hmailam khalah a um lai dingmi Ziangkimtithei a si.\nJohan In Khrih A Hmu\n9Keimah cu nan unau Johan, Jesuh a thluntu ka si ih Khrih uknak sungih a telmi pawl parih a rathlengmi harsatnak nan tuarmi khal a tuar vemi ka si. Pathian thu le Jesuh ih phuanmi thutak ka sim ruangah Patmos tikulh ah in ret. 10Bawipa Ni ah Thlarau in i zeel ih ka dunglam ihsin tawtawrawt vekin a ring zetmi aw thawm ka thei. 11“Na hmuhmi hi ca sungah ngan awla Efesa, Smarna, Pergamum, Thiatira, Sardis, Filadelfia le Laodisia khua pasarih ih a ummi Kawhhran pasarih hnenah kuat aw,” tiah i ti.\n12Cutiih i titu cu zoso a si tiah ka her ih ka zoh tikah sui meisa vannak tung pasarih ka hmu. 13Cuih meisa vannak tung pasarih lakah milai a bang zetmi pakhat a ding ih a kebeu tiang angki fual hrukin sui ṭaangkap a ṭaangah a kap ka hmu. 14A sam cu tuuhmul le vur bangtuk in a rang. A mit cu meiling bangin a vaam. 15A ke cu somei sungih an thianter hnuah an hnawtfaimi daar vekin a tle. A aw cu tipilian tlasuar thawm bangtuk a si. 16A vorhlam kut in arsi pasarih a keng ih a kaa sung ihsin kaphnih hriam ralnam pakhat a suak. A mithmai cu sun laitakih ni bangin a tleu. 17Cutiin ka hmuh tikah mithi bangin a kehram ah ka riil. A vorhlam kut in i run tham ih, “ṭih hlah aw! Keimah cu a hmaisa bik le a neta bik ka si. 18A nungmi khal ka si. Ka rak thi nain atu-ah kumkhua hrangin ka nung sal zo. Thihnak le mithi khua tlunah thuneitu ka si. * 1:18 Thihnak le mithi khua tlunah thuneitu ka si: timi hi Thihnak le mithi khua tawh ka nei ti in tla leh a theih. 19Curuangah na hmuhmi thil pawl, atuih a ummi le hmailamih a um lai dingmi thil pawl hi ngan aw. 20Ka vorhlam kutih na hmuhmi arsi pasarih le sui mei vannak tung pasarih ih tican thuthup cu hi bangtuk in a si. Arsi pasarih cu Kawhhran pasarih ih vancungmi an si ih mei vannak tung pasarih cu Kawhhran pasarih an si,” tiah a ti.


Utah ramcaar ih Monolith cu mangbangthlak zetin a hlo puppi | Falam Online Media\nUtah ramcaar ih Monolith cu mangbangthlak zetin a hlo puppi\nUtah ramcaar ih hmuhsuahmi Thir phun “Monolith” cu zo a si ti theilomi in November 27, zaanlam ah an ṭhiatbal a si tiah Bureau of Land Management – Utah cun official in Facebook cahmai ah a tarlang.\nMonolith cu November 18 ah Utah Department of Public Safety le Utah Division of Wildlife Resource in ramhaalnak an nei lai, Utah ramcaar ih hmuhsuahmi a si ih 12ft hrawng ih sang, killi nei, Thir nem thawn tuah mi Monolith cu zo a si ti theilomi in Lungsen sungah a phun mi a si.\n“Cozah ram ah Daan lo ih phun mi ‘Monolith” cu November 27 ah zo a si ti theilomi party pakhat in an ṭhiatbal tiah thuthang kan thei. Hih thuthawn pehpar in kan mah BLM ih ṭhatbalmi a si lo ti thu, mipi hnen ah sim thei kan duh. Hivek private property thawn pehparmi ah hnuaihnihawknak kan nei dah lo ih local palik lam ih ngaihven ṭheu sawn mi a si” ti`n Bureau of Land Management – Utah (BLM) cun an mai`official Facebook cahmai ah an tarlang a si.\nMonolith cu hmuhsuah a si hnu zarhkhat hnu lawngah mipi hnen ah tlangthannak an nei ih hmunhla ramcaar ih ummi a si ruangah a zoh duh tu pawl in harsatnak an tong pang ding ti`n cozah lam in a umnak hmunram mipi an theihter lo.\nAsinan, Internet san a si vek in thildanglam hmuhsuah tharmi thuhla cu online ah a darh cak zet ih Utah ramcaar ih hmuhsuahmi ‘Monolith’ thuhla khal cu a ngaihventu an tam zet.\nCutin, Google Earth thawn a umnakding awmang an hawl ciamco ih Monolith hmuhsuahmi thuthang a suak hnu nazi 48 sungah a umnak hmunram cu an hawl suak.\nA hmun ih vathleng hmaisabik cu US army officer David Surber a si ih a feh danding reddit ih a thlah ruangah cuih hmun ih fehsuaktu minung hnih-thum an um man.\nThir phun “Monolith” cu zo a si ti theilomi in November 27 a ṭhiatbal ….\nHelicopter pilot Ryan Bacher in “Tlawngkai ninga zaanlam tiang cu a um lai ko. Nazi 24 hnu ah ka rualpi pakhat in a va zoh cu a rak um nawn lo. A ṭhiatbaltu zo a si timi kan thei ciang lo” ti`n KSL TV station hnen ah a sim.\nUtah ramcaar ah hin Land art hmuh ding a tam zet ih killi nei Thir phun mi Monolith khal hi 2001: A Space Odyssey zuknung uar zettu in Flim sung ta cawng in Land art phungpha vekih a phun hrim mi siding an zum.\nRead also : US – Utah ramcaar ih Thilmaksak hmuhsuah mi cun Mipi a ti Mangbang\nRead also : Zum vek ciah in Utah ramcaar ih Thir phunmi hmusuaktu an um\n← Nivar Cyclone in Tipi sung ta a sem suakmi Sui tamzet an sar\nZahmawh rimnam Khua hmin vehvaitu nei tam tuk cu A hmin an thleng phah thluh →


Falam Khawsung ah Dan lo ih Sa thah a ngah nawn lo – Free Chinland\nOctober 31, 2018 freechinland Chin News, NEWS, Thu Thar 0\nFalam Peng sungah Dan lo in Sia, Vok, Caw pawl thah sian a si nawnlo tiah Falam Municipal zung cun mipi hnen ah thuhla thehdarhnak an nei. Dan lo ih Sa thah timi ah Sia, Vok, Caw pawl that ih an Sa zuar in sipuazi tuah, timi kha an simmi duhmi a si.\nSia, Vok, Caw pawl (Sa) that duhtu cun Sakhung lilam ngahtu hnen ah thuhla cipciar theihter ta tengteng ding a si. Ziangah hitin an tuah ti asile, Sakhung ih Sa zuar theinak License ngah dingah hin paisa tam zet cem in le harsa zetih ngahmi a si tik, hmun dangah (Sakhung si lo) Sa an rak that ih an rak zuar tikah Sakhung ih Sa zuartupawl hrangah an sung tukih harsatnak an tong ṭheu ruangah a si.\nA tlunlam ih sim zo bangin, sumdawnnak ah hmangin Dan loin Sia, Vok, Caw pawl an that ih an zuar tikah Sakhung pawl an naa tuk ruangah Municipal in tuvekin Dan an suahnak a si. Hi Municipal Dan hi mipi lam in an upat ding khal an simthan aw cih. Dan thar an suahmi an thehdarhnak ding hmun pawl cu, Falam khawpi sung le Falam pengsung um khaw tin hnen ah a si ding.\n“Khawsung ah a thupte in Sa that an um ṭheu, culawng hman si lo, khawte lam ihsin Sa an thah mi an zuar tivek khal a um ṭheu. Biaknak lam siseh pawlkom cangvaih nak hrangih Paisa hawlnak hrangah tiin Sa an that ih an zuar ṭheu, hivek hi Dan pahbal an si. Curuangah Dan sung ih hnaṭuan nak ding hrang Sakhung ih Sa zuar pawl hnen ah simthannak le thurawnnak nei dingin kan duhmi a si” tiah Falam Municipal ṭuanvo neitu Pu Lian Thang cun a sim. Thulaknak; Chinland Herald Daily News


Pakokku Ih Fimthiamnak Hotu Cu Bazar Kai Dingin A Feh Lamah An Kap That >>> – Meifar\nPakokku Ih Fimthiamnak Hotu Cu Bazar Kai Dingin A Feh Lamah An Kap That >>>\nApril 5, 2022 admin Myanmar 0\nMagway peng, Pakokku ramsung ih fimthiamnak hotu nunau cu March 5, 2022 zinglam ah zo ti theih lo pawlin an kap that. District Education Officer, Daw Tin Tin Yee cu zinglam nazi 7:00 hrawngah bazar kai dingin bike thawn a feh ih lamzin ah mipa pahnih in an kap that.\nTualsung mi pakhat in, “Bike a mawng laiah a dunglam ihsin an kap, ambulance an ko ih siizung ah an phur. Asinan, an kahnak hmun ah a thi zo” a ti.\nKum 59 mi Daw Tin Tin Yee cu ahlan ah Township Education Officer a si. Ralhrang in thuneihnak an lak hnuah an khaisang ih District Education Officer a ṭuan. CDM tuah tlawng saya / sayama pawl khal a hringhro ṭheu.\nDaw Tin Tin Yee kap thattu cu an kai ngah lo, ralhrang pawlin bike mawng mi pahnih phuraw an hmuhmi cu thusutnak an nei vivo. Pakokku lamzin hmunkip ah ralhrang pawl an um thluh ih Daw Tin Tin Yee kap thattu cu an hawl rero lai.\nBTS Pawl Ralkap Ah An Lut Ding\nHlawhhlang A Lei Ih A Man A Pe Lo Hnuah A Thi >>>


CBA,NA Hotu Pastor Sa Tin Lal Thawn Camkhat - Chinland Today Media\nFebruary 8, 2012 4:18 am·4 comments\nPastor Sa Tin Lal\nCT: A hmaisabik ah na thuhla famkim (Bio-data) in sim thei pei maw?\nSTL: Falampeng,Tlauhmun khua ah ka suak,Falam khaw sungah ka tthanglian,Suahsem pi unau pa(4) an zaten US ah innsang cio thawn an um ,Innsang Nu Iang Vang le fapa(1) le fanu te thawn Greenville,South carolina,US ah kan um.\nCT: Fimthiam zirnak le tuah tuanzo (Previous experiences) mi pawl in sim theih hram?\nSTL:Mandalay university ah kum hnihnak tiang,1999 ah BTh Zomi theological college,BA distance in ka peh sal.\nTuahtuan zomi (previous experiences) ah;\n1993- Secretary Falam Social welfare society, Falam Nunphung) rualpi pawl thawn kan rak din suak,Sungtuan(GS).Tuisun ni tiang nasa zetin an cang vai thei .\nPhun sang tlawngta pawl kom hi College tlawngta pawl lawng a rak huap deuh hmang,Cu ruangah Baibal tlawngta ,Nurse tlawngta,le a dang tete zirsang pawl tel thei dingin Falam zirsang minopawl kom hi Salai Sang kim le rualpi dangpawl thawn kan rak din suak,Sungtuan(G.Secy) ka tuan.\nFalam Social welfare society tuan suak mi pawl- Falam thlanmual neih mipawl motor lamzin tuah suak thluh,phun hra tlawngta harsa pawl hrangah tuition tuah sak,Mino zuri ih thi hlo kan tamtuk ruangah Falam khawsung ih zu dawr tuah le zu suang pawl hnenah zangfah dil in Zu zuar baang ding a silolen zu thianghlim deuh ih suang dingin zangfah dil.\nBiaknak lam hnatuan Kumkhat ah Sumlut Ks-20000 tlun ngah pawl siah(tax) lak ding thu ah District Chairman pa hnenah Siah(tax) la lo ding in le nan lak asilen buainak a suak ding ti thu kan ngen asi,an la suak sal lo.\nYephet(thawngtla) thi phumtu nei lo ih ruak um (29) kumkhat sungah phum.\nRev.Lal Hngak ih fapa kawlralkap pawl ih an kap that thu le Falam fala Ralkap pa in khawthim hlan ih pawngsual ding ih a kaih thuah District Chairman le Battalion commander hnen ah Falam mipi zaten kan riahsiat thu le tuihnu lamah hivek thawmvang um nawn lo hram dingin ngennak kan nei.\nThangphawk komiti ih tuanmi; Director (Secy) dinhmun in Falam khawpi huap camping vawi(7) hohanak kan nei,Falam khawpi huap Kawhhran 22 in thla(4) sung cikcin thlacamnak .\nDam lo harsa pawl ih an harsat zet mi ruat in Falam ih tlawng ka kai sungah vawi (13) thisen hluanak nei.\n2000, October ah Guam tikhulh ka thleng ih Chin Community Of Guam (CCG) ah President , Burmese Christian Fellowship (BCF) ah Church Office secractary, refugee resettlement hrang Co-ordinator.\n2001,July ah Atlanta,GA,US ka thlen tawk fang in Lailun calai Seminar tuahsuak (Himi Calai semenar hi Chinpawlpi caansuahnak ding hrang ah working komiti din suahnak asi.)\n2003 ah Innsang (Family petition) tuah pawl (not review case) ih a um thluh ruangah US congress camping tuah dingin coordinator ka tuan ih thlathum kimnak ah tlamtling zet in Family petition tuah pawl hrang ah (not review Case) an ong sal.\nChinpawlpi ah Youth secretary kumkhat, Humanitarian Director kumhnih,Himi ka tuan suangah Malaysia kan milesa pawl in refugee dilnak lam harsatnak an neih ruangah Pu Thawng Hmung Le Rev.Dr.Hre Kio feh thei dingin Fundraise tuah ih thlah suak asi.\nKeimah bulpak in Malaysia um kan milesa hrangah ,FRO a din hngetkhoh theinak ding tumtahnak thawn Mr.T.J mill le Pu Ni Li lian Malay fehding in timtuah nak neisuak.(Frederick,MD falam unau pawl in mipakhat lamzin man a hrek an suah )\n2002 kumthar ihsin Chin Internet worship Service tiin thuthangtha hlawmkhawmnak tuah.Culai ah email hmangtu kan mal zet lai minung 250 hrawng in kan hlawm aw khawm.Pathian hnatuantu Email hmang kan mal tuk ruangah ah duhvek in sermon sak tu an um lo,Rev.Dr.Timothy Sui,Rev.Run Cung Mang,Evan Fai pawl in sermon in rak kuat theu.2004 cun duhvek in can ka pek thei lo thawn pehzom thei nawn lo in a um.\nCT: Ziang tik kum ah USA na thleng ih Pathian hnatuan na thok?\nSTL: 2001,July ah Atlanta ,GA ah ka thleng. Kan thlen tawkfang in Atlanta Chin Baptist Church a ding suak ih Deacon dinhmun in siseh,Church Chairman dinhmun in siseh Pathian hnatuan ka thok.2009 ihsin Greenville,SC ah “Chin Baptist Church Of Greenville”A ding suak.Pastor dinhmun in rawngbawlnak kan nei.\nCT: Pastor na tuannak hmun le kawhhran hmin in sim thei pei maw? CBA,NA khal ah hotu na si ti aw?\nSTL: FBA ram sung Taisun Baptist Church ah 1999-2000,Chin Baptist Church Of Greenville ,south Carolina,US ,ah 2009- tuini tiang, Cun CBA,NA President 2010 – tui nitiang………\nCT: USA ah hin na thleng pek hrawng ih Chin mipum le mithep kar ih Chin minung tampi kan pung karh mi parah ziangtin na ruat?\nSTL: US ka thlen pek ah Chin pawlpi kumthar puai hi tlang hnatuan kaih awk tluk in kan sawm aw ton,Mino hmuh ding tla cu kan mal zet,Asinaan tu ahcun Inntek lam in kan tamtukpang pei maw ti phan ding khop ih nonawn kan neih cu a sunglawi ka ti zet.Mipum kan tam vivo cun pawlkom awknak tum deuhdeuh in kan nei vivo ih kan miphun le ram hrangah tthathnemnak a um vivo ko ding,A tlang pithu in a ttha zet ko.\nCT: US thlengtu Chin mi tamsawn hi New Delhi le Malaysia lam ihsin thleng mi an si tik ah mi then hrek khat cun Thuphan per cawp ih thleng tivek ramsung ah thu el-kalhnak a um theu mi tlun ah na hmuh daan in sim thei pei maw?\nSTL: Chin mi pawl mai ruah daan men ih tong le cangan kan hmang zet hi poi ka ti zet.Zianglam khal sisehla Kawlram Minung pawl hi Refugee dinhmun ah UN in a ret ruangah Refugee,Asylee status kan ngah theinak asi.Thu phan per thiam ruangah cun a si cuang lo tiin ka ruat.\nCT: Chin mipi kan tam rualrual in zum hnak ih tam sawm kawhhran hmin tamzet a suak ciamco hi ziangah a si bik pei?\nSTL: Zumnak thupom hi a tlaangpi cun kan bang aw deuh thluh,bang aw lo deuh mi um hman sehla, hi lawmmam ih kawhhran tam ding cu a si hrimhrim lo,kaihhruai awknak lam le kan ram ih dinhmunsiat tuk mi hin in ti si sual thluh deuh a sibik in ka ruat..Chin mi Pathian kan zum daan a bang aw thluh deuh.Kawhhran Biak khawm nak hmun bang awk lo ruang ih Pawlkomnak tiang a siat thluh theu hi cu a poi zet.Kawhhran hmin dangdang ah um hman sehla Pathian thu in kan miphun tundinnak tal ah cun hmunkhat thei sehla cu a tha zet ding.US ih kawhhran dintu tampi thu ruat deuh pawl cun kawhhranthar dinsal ding hi an ttih zet cio in ka thei.\nCT: Chin mi pawl in Pathian ka theinak kum-100 a luan cuahco zo ih thlawsuah kan dawng ding zat kan dawng ko in na hmu maw? Kan dawn mi a mal hrih asile ziang rungah a si ti in sim thei pei maw?\nSTL: Thlawsuah don tam le mal thu hi simrel a laklawh zet ding .Pathian kan theihnak kum zapuai tuah hnu lam ihsin mi zaraan in ramtha kan thleng suak deuh in ka ruat. Pathian kan biaknak a rei vekin ,A thu theihnak lam ahcun kan thei thahnem zet,asinaan kan theih mihi nun pi lamah kan tlasam deuh maw aw..\nCT: Chin mi tam sawn in sakhua biaknak le ramkhelh thu (politic) hi hmu dan a phunphun kan nei cio ih na hmuh daan le na fehpi daan?\nSTL: Chin miphun le sakhuanak hi kan then awk a har zet,ramtthat lo ruangah miphun thu le calai lam ziang hmuahhmuah hi kawhhran sungah rel ih kaihhruai awk asi deuh tikah hmuh kalh awknak a um tam zet.Ramkhel tu khal Biaknak sung ih ta asi ko then awk a theih lo.Kawhhran mi(zumtu) sung ihsin ramkhelh tu tha a suak thei ding hi thil thu pi zet pakhat asi.\nCT: US pumhuap Chin-Falam tonghmang mi Kawhhran paziat a um?\nSTL: Falam tong hmang Biakkhawmnak hi (25-30) kiangkap hrawng kan um ding a bang.\nCT: CBA,NA ah cuih kawhhran pawl nan tawm aw thluh maw? Ziang ruangah CBA,NA din a si? CBNA ah members (Kawhhran) paziat aum ih mipum in teh pa ziat hrawng a um zo?\nSTL: Falam tong hmang zaten CBA,NA ah kan tawm aw thluhthei lo.CBA,NA hi sungtel kawhhran (12) kan si,Member mipum hi fel tei cun cazin kan la thei hrih lo naan (1500) hrawng cu kan siding. CBA,NA a dinsan cu;Pathian ramkarhzainak le Pathian hmin sunlawihnak ding,North America um kan milesa pawl Zumnak hngetkhoh kan neih theinak ding.North America um Falam Milesa Khrih ih pumkhat si theinak ding. Pathian hna tam deuh kan tuan suak theinak ding.North America ah Innteek dinhmun ih kan thuanthu ngan ding,Thuthangtha phuang suak ding,Pathian ih tluasuah mi kan ram,kan miphun, Pathian hmin in cawisang tun din bomboih aw ton ding.\nCT: CBA,NA din hlan le a tu ding hnu hi a rah suak mi pawl in hlawm thei pei maw? Cule hmai lam ih kekar tum daan?\nSTL: CBANA a dinsuah hnu hin khawmpi ropi zet kan nei thei,Phunpi sungkhat unau pathian thu le hla ah lungrual ten kan tong aw ,Fanau pawl in Pathian ih tluasuah pekmi tong le calai ngainatnak lamah an thangso zet,Thih le hloh ah riahsiat tuarpi awknak kan nei thei,Bomboih tulmi kawhhran vehvai awknak nei, Christian Education lamah sanman zirdaan ih zirhawk kan thok thei,Hmailam kawhhran fehnak hrangah tonkhawm khuakhannak kan nei thei,US ram sung thuthangtha phuangtu Evangelist thlah suak,\nKawlram ah Baibal tlawng ttanpinak siseh,Commentary tuahnak ah siseh ttanpinak neih asi,Choir Phuah tu pawl tonkhawmnak worshop sponsor tuah sak,\nHmailam ah zumnak a hmunkhat mi Biaknak lam pawlkom thawn hnatuan tlangnak nei thei vivo ding tiang saduhthahnak neih asi. Pathian hmin in kan ti theitawk ten kan miphun kilkhawi aw ton ih tun din ding.North American ah thuanthu ngan suak tu si thei ding.North America um kan milesa zaten Biakinn thleng thei thluh ding.Falam khaw sungah Biaknak lamin zalenzet ih hman ding inn a umlo ruangah an an a hai tukruangah ,Christian Centre innpi sak thei ding khal sunmang neih asi.\nCT: CBA,NA a hmin thu ah mi then in ziang ruangah Baptist hmin kherkher a pu tin tla ruahnak a phunphun nei tu an um mi tlun ah ziangtin na sim duh hngai?\nSTL: A din thok ihsin can tawkfang nawn himi thu hi rak ruah asi,Hngetkhoh zet ih a din theinak dingah tthumawk theinak falam mi tambik ih an umnak kawhhran hmin Baptist ah kan tthum awknak asi.Falammi hi kan ruah daan a kau thei zet naan a sungah a hnget khoh mi thil a umthei dah lo ruangah asi.In funhlawm hnget khoh thei bik ding tiin ruahnak kan nei.\nCT: US thleng zo Chin mi pawl lungrual in Pathian thu ah an pitling hai maw?\nSTL: Duh vek cu kan si hrih lo ding a bang ,Asinaan Pathian thu cu kan duh rori asi ko.Thin hahdam tei Pathian Biak thei ding hi kan sunmang cio asi.Chin mi zatei Biakinn kan thlen thluh thei ding hi thil thupi zet pakhat asi.Kan lung rual awk theinak ding ahcun kan ton awk thei a tul hmaisa ding.\nCT: US um Chin mi pawl ih harsat an tong mi pawl hi ziang a sibik?\nThleng thar cio kan si tikah ziang hmuahmuah hi a buaithlaknak zawn a tamzet.Kawhhran umlonak ih thleng pawl hi mal lai cu harsatnak an neitam deuh ding.\nCT: Kawlram a thlengh dang lam awnak par ah ziangtin na hmu ih ramsung ramleng Chin mipi hrangah ziangtivek in lamzin a ong awk in na thei?\nSTL: Zumtu minung tampi in kan ram thleng awknak ah kumkul lai thlacam asi. A taktak ih a thlen suah zik tikah thlacam tu lala hin kan zum thei tuk lo hi cu ruah ding a um zet.ram a thleng awk suak vivo len ramsung ramleng tampi pehthlai aw in hna kan tuan thei ding .Ram sung kan fanau pawl ramleng an duhnak ah fim zirnak an feh thei ding.Ram leng ih um fimthiamnak zirtu kan fanau pawl in an zirmi pawl zalen le thutak suah in kan ram tundinnak ah an hmansuak thei ding hi a sunglawi tuk.\nCT: Mai saduhthah vek in Kawlram ah zalennak diktak le pursum leilawm pumcawmnak remcang thlang sehla US umcia Chin mi pawl ziangtivek in forhfialnak na nei ding?\nSTL: Chin ram hi tundin ding a tam tuk, ramleng umpawl in ram thangso hnen ihsin kan hmuhton mi ruahnak /fimnak tampi lakluh a tul,Dollar tampi chin ramih a lut thei daan lamzin ngaihtuah a tul.Inn lo kan nei lotuk ruangah minung pakhat in inn pakhat ciar hi sak thei tumding.Bawmboih awk ton theinak foundation tampi tuah ding.\nCT: Chin mipi kan tla sambik (weakness) tiih na ruah mi?\nSTL: Ti fukfi ding a har zet,leilung tlun ah tlamtling tluh ti cu a um thei lo ding.Pakhat cu inntek si hnak in mikhual si kan duh deuh tuk maw ka ti aw theu.A hleice in Falam pawl hi fimthiam zirnak lamah thazang kan suah mi a mal tuk hrih.Miphun le ram hrang ih peknak lamah kan tlasam zet.\nCT: Ramsung ramleng um Chin mipi hnen ah Pathian thu, pursum leilawnnak le ramkhelh thu ah ziangvek thucah duh mi na nei?\nSTL: Pathian thu hi pursum leilawnnak ah hmang lo ding,Kawhhran le pawlkom sungah innsang le mimal thu luh pi lo ding,Politic khelh nak ah kawhhran le hrinhnam thlir lo in ram le miphun thlir in cang vai thei hram sehla.\nCT: A lo pehltaih theinak a um pei maw?\nCT: Hnatuan buai lak ah na caan sunglawi in pek ih CT group in lungawinak simcawk lo kan nei a si.\nSTL: Kei khal ka lung a awi tuk.\nKan rinsanmi kan pa le pawl in ziangtin biaknak ah kan hmun khat thei ding ti mi fiang tuk na cingin fiang lo vek ih an um thei lai hi ka mangbang. Falam mi Biaknak ah kan hmukhat theinak dingah Baptist an tambik ruangah Baptist hmin kan put ter cu Baptist a si lo pawl cu an tel lo khal len a poi lo ti thawn a bangaw,\nKan pa le pawl hi Van ram hman ah Baptist si duh an tampi lai ih a poi ngaingai.\nFalam Christian Church USA ti vek in ding thei seh la cu a tha zet ding nan, Pathian thu ngaingai tel lo, Pu Za Hlei Thang tei pawl ih nainganzi a si ko.\nKawl ram ih sin kan sawm mi Saya Hrang Kap Hnin khal in Falam mi kan hmukhat thei nakdingah cun nan hmin cu sa duh a that lo rori a ti. Ka nau hak lai ih sin Baptist cit te rori ka si ko nan, Kan Falam mi ziang kawhhran ti um lo ih kan hmukhat theinak dingah cun Baptist hmin tel hi tul ka ti lo zet. Saya Hrang Kap Hnin khal in tul a ti lo nasa.\nU Tin Lal ih hnatuan zo mi pawl cu ropi tuk lawlaw.\nSiar manhla riai.\non February 10, 2012 at 8:42 am\nKan Lai mi Biaknak lam ih in hruaitu Pastor pawl nih Pathian thu ai in kan umnak kan lei Khawhhran hi thupi tuk ih kan ruah hi cu kan palh deuh maw aw ka ti. Pathian in Kawhhran a din mi hi mi ih hmu theih mi Kawhhran hi a rak si lo ee.\nLaimi BIaknak ah hmun khat ih kan um thei dan ding hi a lamzin a har lo tuk nan kan pa le pawl nih an duh lo ruangah a si ko.\non February 17, 2012 at 4:54 pm\nfalam tawng hi ??? a can ah siar a awl !!! a can ah siar a har tuk !!\nfalam tawng hi phun ziat si a um.(ho khaw ti vek pawl kha asi)kan siar thiam lo.


Ralkap In Falam Peng Sung, Pa Joshua An Thatdan Cipciar – Meifar\nAugust 12, 2021 sun ah ralkap le Kalay PDF pawl an doaw ciamco ih ralkap lam 3 an thi, Kalay PDF lamah mithi an um lo nan pakhat cu bomb puahnak hliamhma malte a tuar. An kahawknak cu Kalaymyo le Chin ramkulh ramri Natchaung, Hakhalay kiangkap ah a si.\nNatchaung kiangih um Pamunchaung khuami Pa Joshua (kum 30) cu ralkap pawlin an kap that. Pamunchaung khua cu Natchaung-Webula lamzin kap ah aum.\nKhuami pakhat in “Chuangkhuah lamah ava feh ih. Mipi kilhimtu (PDF) lamah Commondo kor hruh an rak um ve ruangah ralkap pawlin mipi kilhimtu ah an ruat ih an kai.\nAn kiangkap lo lakah khuasung mi pakhat arak um ih a hmu thluh, ralkap pawlin hridai thawn an tawn tum ih a duhlo ruangah an buai ih an vuak. Kap dingin a dil laitak ah a dunglam lu ihsin an kap ih a kaa ah cerek mu a tlang ih a kut khal an kap ngah cih.\nPa Joshua in fate 5 anei ih a nauhak bik cu thla 3 lawng a si lai. Zan khuathim tiang an kahawk lai ruangah tuizing lawngah a ruak an va la ih zinglam nazi 10:00 ah an vuiliam. Pa Joshua an kah thatnak hmun cu Chuangkhuah lang Kalay-Gangaw lamzin parih um Pamon lilawn kiangah a si” a ti.\nRalkap pawl cu hmun dangdang ah umhmun an khuar vivo. Tuisun August 13 sundir tiangah cun kahawknak aum hrih lo ti a si.\nCNO/CNDF In Ca An Suah


Hruaitu Issue 181 - Chinland Today Media\nHruaitu Issue 181\nDecember 28, 2008 2:29 am·0 comments\nHruaitu Issued no. 181\nCangvaih a tha\nZoha umlak men a paih rero tu um ke?! Cutivek mi cu an um men thei nan an mal zet thei. Minung cu umlak men ding kan si lo. Kan cangvaih a tul ringring. Kan cangvaih lo tikah kan taksa a kham dingih cuihnu ah natnak thalo tla kan ngahcih thei. Hnatuan timi hi kan nawmpi zet theu. Pathian khalin hnatuan dingih in timi kan si.\nTulai Malaysia ih um kan Laimi pawl a hrekkhat cun hna nasa zetih an tuan lai ah a hrekkhat pawl cun neihcia ei le u le nau ih cawmhlawm mi pawl an um tin kan hmu thei. Hnatuan pawl cu rel ding a um lo lawlaw. A tuan thei na ih a tuan lo tu pawl hnenah hitin thu suh nak nei bangta sehla…. Ziangruangahha hna na tuan ve lo? Na harhdam tthittha lemlo mawsi? Na neihcia hi cem thei lemlo ah maw na ruah? Asilole na cathiam nak hi na hmang taktak thei hnai lo mawsi? tivek khin. Kan kiangkapih mifim, mi neinung hrekkhat pawlih nun kan zoh asile hnatuan hi an zahpi lo nasa ih an tuan hruthro rero asi ti fiangten kan hmu thei.\nPaisa ngah ding lawnglawng kan ruah tuk theu tla hi a that lo caan a um men thei. Cuhnak ih thupi ka ruah mi cu kan thinlung in ti nuamtu le inti zangkhai theitu pakhat asi timi hi asi. Cuihleiah mah le mah zum-awknak kan timi tla in pek fawn. Leitlunih na nunsung can tawite ih nawm taktak na duh a sile nati thei tawkte ih hna na tuan a tul ve.\nAsile,cikhat talin hun cangvaih tum thlang hnik law.\nDUHDAWTMI KA NU\nKa nu…ka nu\nKa sem hlan ihsin in cawm thanglian tertu ka nu\nNa duhdawtnak sung ihsin hitia ka si zo\nNa duhdawtnak theithiam loin maw\nCaan tha hmuah ka hmang liam theh?\nI kawk le nun i simmi ka hrang thiltha ti ka rak thei lo\nAtu lawngah na duhdawtnak ka theifiang\nA tlaizo maw ka nu in ngaithiam hram aw\nSantlai lo na fa ka fim tlaituk maw?\nKa fiang zo na¡¯n titheimi ka nei lo\nKa kiangkap ka zoh ih thimnak lawngin a khat\nThu ka ruat, thinphaan mangbangnak lawngin a khat\nKa hmuhnak le ka ruahnak khal a thim theh\nBawmtu ding ka hawl, ka hmu lo\nHnemtu ding ka hawl, ka tong cuang lo\nI bawm theitu le i hnem theutu ka nu\nNangmah ngai ruangah ka mitthli\nka hmai khat in a luang\nKa fa … Ka fa\nKa fa sumpai hawl dingah pacang zet in\nKa duhdawtnak tangsung in na pawksuak zo\nKa lungawi in ka hnangam rinsantlak fa ka lo nei\nKa fa…mi khua le ram ah zonzaih tuarih na au aw ka thei\nNa nu ka thinlung cu meisa bangin a alh\nTuar daan ka thiam lo sunzan in na nung cung ka lo ttah\nKa fa…na hawlmi cu sum le pai a si kha thei aw\nZu le sa nomcennak hawl hram hlah\nNa rualpi pawl mi pawl ralring ten maw ka fa\nHmanseh rualpi tha cu sui le ngun an si\nKa fa…tongkam thawn mi neh a duhtu pawl khi\nTuannak thawn va neh hai aw\nMi aa a si lo ahcun a phuhrung aw dingih\nMi taimazet ah a cang saal leh ding\nKa fa…hawl aw, na thazaang suah in taimak in\nPe aw a lo petu Pathian hnenah\nKhawl aw kan inn sungsang hrangah\nHmang aw a tawkfang te¡¯n na thazang hrangah.\nRev. Run Cung Mang\n¡°Bawipa cu Joseph hnenah a um ih a hrangah ziang hmuahhmuah a tluang thluh. Bawipa Pathian cu Joseph hnenah a um ih a thil tuahmi hmuahhmuah ah a hlawhtling.¡±\n¡°Bawipa Pathian cu Joseph hnenah a um ih a zaangfah ruangah thawnginn uktu bawipa khal Joseph parah zaangfahnak thinlung a neihter.¡±\n¡°Ziangahtile Bawipa Pathian cu Joseph hnenah a um ih a thil tuahmi hmuahhmuah ah hlawh a tlinter.¡± (- Seem. 39:2-3, 21,23)\nLeitlun mi hmuahhmuah in ¡°Hlawhtlinnak (success)¡± timi cu kan duh thluh. Nitin heh le maw tiih thla kan camnak, hna kan ttuannak, fimthiamnak a phunphun kan zirnak, le kan timlaam ih kan zuamnak a zate cu ¡°hlawhtlinnak¡± kan duh ruangah a si. Hlawhtlinnak cu the concise dictionary in, ¡°tumtahmi pakhat tlinsuahnak, hminthannak, lennak le dinhmun saang ngah (success is the acomplishment of an aim or purpose, the attainment of fame, wealth or social status)¡± ti¡¯n a simfiang. Mi hmuahhmuah in tumtahmi le lungthlitum saduhthah kan nei cio. Cuih kan hmuitinmi pawl ziangtluk in kan ngah\ntimi hi hlawhtlinnak timi cu a si. Kan Bible sungih hlawhtling nun neitu tampi sungin Joseph ih nunnak zirzoi in ¡°hlawhtlinnak thu¡± malte kan zoh khawm hnik pei.\n1. Pathian hnen ihsin Phuan-langnak a ngah.\nJoseph ih nun thuanthu tluan kan zirzoi tikah annih hi Pathian ih phuanlangnak cotu a sizia kan hmu thei. Pathian in Joseph hnenah mang (dream) a peek. Joseph ih hlawhtlinnak thuthup hi amai¡¯ fimthiamnak le zuamnak ruangah sibik loin, Pathian ih phuanlangnak (revelation) asilole (vision) peekmi ruangah a sisawn. Dvek cekci in an mang ih tican cu a kim ttheh (Seem. 40:22).\nCulawng hman si hrih loin, Pathian ih umpinak le phuanlangnak ruangah Faro ih mang phundangzet tla a leh sak thei. Seemtirnak 41 sungah Egypt siangpahrang Faro in mang phundangzet a man. A thin a nuam lo ngaingai. A ram sungih pol pawl le mifim zate a ko ttheh. A mang cu a sim ttheh hngai na¡¯n a leh sak theitu zohman an um lo. Cutikah Faro in Joseph cu a ko ih, ¡°Mang ka nei ih zohman in an let thei lo. Nang cu mang an lo simmi fiangte in na let thei ti in sim,¡± a ti. Joseph in, ¡°Kei ih ti theimi a si lo, Pathian lawngin fiangte in a lo sim thei ding,¡± (cc.15-16) a ti. Pathian ih phuanlangnak a cotu Joseph in a mang ih sullam cu a leh sak thei. Faro rori in, ¡°Hi pa vekin Pathian thlarau ih umpimi midang khui ahso kan hmuh ding. Pathian in hih thil hmuahhmuah hi a lo hmuh hrangah nangmah hnakin thil a theithiam sawn le a fimsaawn zohman an um lo,¡± a ti (cc.37-39).\n2.Pathian hnenah Rin-umnak a nei.\nJoseph nunnak kan zirzoi tikah, mi dingfel le mi tlaitluang a si. Mi nunneem le mi rin-um khal a si fawn. A ule pawl ih an iksik le an tisiat tum rerolai khal ah lehrul ve le tisiat ve a tum lo. Pathian hnenah rin-um in ngaithiamnak a nei. Sal ih an zuar tik khal ah Pathian in a umpi ih retheihnak a tong lo. Potifar ih inn ah a thleng ih rinsantlakzet in hna a ttuan. Solforhnak a tong na¡¯n Pathian hnenah le a bawipa tlunah rin-umnak a nei ih sualnak sungah a tla lo. Zianghman mawh palhnak nei loin thawng-inn a thleng. Asinan Pathian in a umpi ih thawng-inn sung khalah mit-hmai ttha a ngah. Thawnginn kiltu in a rinsanzet. Thinlung thianghlim le rin-unnak a neih ruangah Pathian in a umpi ih a tuahmi hmuahhmuah ah hlawh a tlinter.\nZumtu kannih tla Pathian zumhnget in rin-umnak kan neih ding a thupizet. Nipi Ni lawngih Pathian theitu a hmin men Khrisfa si loin khuitawk hmun le zovek lakih kan um khal asile Pathian fa kan sinak kai hnget in rinsan tlak ih um ding kan si. Kan biaknak le kan zumnak ah rin-umnak nei ding kan si. Leitlun tisa duhhiarnak ah thlun le tluril maitu si loin Joseph le Daniel bangin Bawipa ah rin-umnak neitu si zuam ding. Mai¡¯ miphun tlun ah tla rin-umnak neitu si zuam ding. Mai¡¯ nupi pasal parah tla rin-umnak nei ringring ding. Mai¡¯ rualpi ttha le hnattuanpi pawl tlun ah siseh, khuapi vaangpi innhnen vengpa le sungkhat unau pawl par khalah rin-umnak neih a ttul. Rin-umnak neih hi hlawhtlinnak thuthup a si.\n3. Pathian in a Umpi ringring\nJoseph ih hlawhtlinnak thuthup hi ttha teih zirzoi tikah amai¡¯ fimthiamnak le thiltitheinak ruangah si loin, Pathian ih umpinak le bomnak ruangah a siziaaglamzet mang a man lawng si loin, midang ih khuaruahhar mang tla a tican lehsak theinak Pathian ih a peek. Joseph in, ¡°Mangleh theinak cu Pathian ih peekmi a si¡± a ti (Seem.40:8). Dik lozet ih puhmawh nak a tuar, asinan thawnginn sungah Faro ih sabit petu le sang petu ih mang manmi a lkan hmu thei. Ziangruangah a ule pawl in an siatsuah thei lo ih, ziangah Egypt mi pawl in tuahmawh loin Potifar hnenah a thleng sipei tile Pathian ih lamhruainak ruangah a si. Ziangruangah sualforhnak ah a tlu lo ti asile a rin-umnak ruangah Pathian in nehnak thazaang a peek ruangah a si. Thawnginn sung tiang ih hlawhtlinnak a ngah, mang a leh thei khal Pathian umpinak ruangah a si. Faro ih mang a leh sak thei ih siangpahrang lung tongin dinhmun saang a thlen theinak tla Pathian ih umpinak ruang thotho ah a si.\nZumtu hi ziangtik hmanah kanmahte lawng kan si dah lo, Pathian in a Thlarau Thianghlim in in umpi ringring. Bawi Jesuh in, ¡°Leilung a cemnet tiang nan hnenah ka lo umpi ringring ding,¡± in ti (Matt.28:20). ¡°Ziangtik hmanah ka lo thlauthla lo dingih ka lo taanta lo ding,¡± (Heb.13:5) in ti. Pathian in Josuah hnenah, ¡°Na nun sung hmuahhmuah ah zo hman in an lo neh lo ding. Moses hnenih ka um bangin na hnen khalah ka lo umpi ding, ziangtik hmanah ka lo taanta lo ding. Na fehnak kip ah ka lo umpi ringring ding¡± a ti (Joshua 1:5,9). Curuangah zumtu cu nitin kan nunnak ah Pathian fahniang kan sinak tettikhaan theitu si dingin Pathian in in umpi ih sualforhnak phunkim lak khal in luatnak le neh theinak in peek a si.\nMifel Joseph ih hlawhtlinnak thuhrampi cu ¡°vision neihnak, rin-umnak, le Pathian ih umpinak¡± a si. Moses ih hlawhtlinnak thuhrampi khal kan zingzoi asile ¡°Pathian ih umpinak¡± ruangah a si ti fiangte¡¯n kan hmu thei. Moses in Pathian a rinsan, ¡°Bawipa nang kan hnenih na tel lo ahcun hih hmun ihsin in fehter hlah,¡± (Suah. 33:15) a ti ruangah Pathian a lung a awi ih a fehnak lamzin tluan ah cat baang loin a umpi. Daniel ih hlawhtlinnak thuhrampi khal kan zoh asile mi dingfel a si, Pathian rinsan in nikhat ah veithum thlacam ringringtu a si ruangah Pathian in kiosa kua sung ihsin khal a ruun suakih fimnak, thiltitheinak le thluasuah phunkim a peek ti kan hmu.\nHih leitlun kan nunnak caan tawite sung ahhin milai in saduhthah tumtahmi, hmuitinmi le zuammi kan nei. Caan tampi ah ka hlawhtling lo pang ding ti kan phaangzet. Asinan kan theih dingmi thupizet cu: Joseph, Moses le Daniel bangin Pathian zumhngetnak nun kan neih ding a thupi ngaingai. Culawng si loin ziangkim ah Pathian rinsan in, ¡°Bawipa Nangmah locun¡± timi lungput thawn nitin thlacam kan ttul. Thinlung thianghlim, nun thianghlim nei in Pathian ah rin-umnak kan neih ahcun, Pathian in in umpi dingih ziangkim kan tuah kan ttuanak kipah hlawhtlinnak in pe ding a si.\nHlawhtlinnak thuhrampi cu vision neihnak, rin-umnak le Pathian ih umpinak hi a si.\nThailand ah nga ei ruangah mi 140 in an tuar: Kan dung tlawngkai nikhat ni ah Thailand ram, Nan province ah mi thai rawl phunkhat, nga ihsin tuah (puffer fishball) ei ruangah mi 140 cu siizung ah an lut. Hihi nga an retnak ah tur (poison) a um ruangah a si tiah doctor pawl in an sim. An dinhmun hi zoh rerolai a si. -AFP\nSingapore ah natnak maksak: 1972 kum ihsin an hmuh suah zo, ¡®hmur le ka¡¯ natnak (HFMD: hand, foot and mouth disease) cun tuih kum ihsin Singapore a ra saal. Enterovirus (EV71) hin tulai ahcun Singapore ah tuih kum sungah mi 7050 in an ngah, kan dung tlawngkai nikhat ah 527 in an ngah thar. Kum 2000 October ah milai 140,000 rori in an rak tuar dah ih 7 an thi. 1972 ah 104 lawng an rak um ih, reipi a hloh hnu ah USA, Britain le Canada ah tla hmuh vingvo a si. Hih natnak hi chicken pox le measle vekin ril natnak ruangih um a si tiah Dr. Tay Chong Hai cun a ti. – (Star 21 & 24 April)\nVanzam parah naute a thi: Atlantic tipi parih a zam theu mi Lufthansa cu German ihsin USA lam a fehlai ah a sungih to ve nauhak pakhat cu lamzin ih a thih ruangah Ireland ram Shanon airport ah a ttum phah. Vanzam ih a tomi pohpoh cu Irish palik in thusut dingin an ttumter thluh. Palik pawl cun naute thihsan thawn pehpar aw in zohman kaih ding an thei hrih lo na¡¯n, cuih vanzam cu ¡®Addis Ababa¡¯ ihsin German ram ih ra lut hmaisa a si ruangah, cuih naute cu ¡®Ethiopia rammi¡¯ ti an thei. -AFP\nDenmark cun embassy zung pahnih a khar: Denmark acozah cun Muslim prophet Muhammad ih cartoon zuk suah thuhla ruangah Algeria rem le Afghanistan ram ih embassy zung pawl a khar. Kan dung ih ttawnttok (cartoon) zuk ruangah tutiang buainak hawl an umlai. ¨CAP\nJapan raalkap thlaanmual dodalnak: South Korea president thar in tulai Japan ram ih a khualtlawnlai ah Japan politician pawl in leitlun raalpi veihnih ih Japan raalkap pawl an phumnak thlaanmual (Yasukuni shrine) an pal ruangah Korea nupinu tampi cun an ram sungih Japan embassy hmai ah sandah an piah. Leitlun raalpi veihnihnak World War II ih Japan raalkap in Korea fala an sualpi le an tihrim pawl cu nasazet in an aupi. Japan raalkap 2,500,000 an phumnak Yasukni thlaanmual ahhin Leitlun raalpi veihnihnak sanlai ih raalkap daan bawhsiat ruangih raalpi a daih hnu ih thutthentu pawlin an hawlbik (war criminals) Japan raalkap 14 khal phum an si. Hih hmun hi 2001-2006 sungih Japan prime minister Koizumi in arak pal ttheu ruangah Japan le Tuluk ram pehtlaih-awknak khal in a siatpi. Kan dungah Japan PM Yasuo Fukuda cun a pal ruangah Tuluk president Hu Jintao cun a pal lo phah na¡¯n, May ni 6-ah pal dingin an rem-aw saal. (AFP)\nTuluk ram ah tidai thianghlim lo ruangah natnak: Kan dung tlawngkai nihnih ah Tuluk ram thlanglam Guizhao province ah tidai thianghlim lo ruangah mi 200 cun nikhat sungah natnak HepatitisA an ngah. Tulai ram tthangso vingvo pawl hin tidai lam thianghlim lo ruangih natnak tihnungbik Hepatitis A & B hi an buaipibik a si ih, Hepatitis B cu milai in zarhkhat sungah an thihpi thei ruangah tulai ahcun naute hmuahhmuah himi khamnak siidawt an si. (-Reuters)\nPope Benedict XVI USA kawhhran a remh: Kan dungzarh ihsin USA a thleng zo ih, Pope Benedict XVI hin New York khawpi ah ¡®caan thianghlim¡¯ a hmang rerolai. Pope hin USA a um sungah Catholic kawhhran sungih nunau mipa sualnak um phahphah theu le milai diknak covo thawn pehparmi thil tampi a tawlrel. USA cu upat tlakzetmi ram a si tiah a ti. Leitlun ih Catholic mino pawlkhawm ni (World Catholic Youth¡¯s Day) hmang dingin Australia a fehlai ding. World Youth¡¯s Day hi 1986 ihsin Rome khawpi ah an rak hmang thok, kum 3-ah veikhat an hmangih, 2005 kha Germany ah an hmang . July 15-20 tiang cu Sydney (Australia) ah a si ding. (AP)\nOsama le Obama cu unau an si maw?: Jonesville, South Carolina, USA ih ¡®Church of God¡¯ pastor pakhat cun a biakinn hmai ah US democratic president si dingih zuam rerolai ¡®Obama¡¯ le USA acozah in an hawl rerolai ¡®Osama¡¯ hmin cu ngan kop in poster a taar. Tlawngkai nili ni ah pastor Roger Byrd cun, ¡°Hihi naing-ngan-zi lam cu a si lo¡± a ti. Hrekkhat cun Obama, United Church of Jesus ih khawm theu hi muslim lam deuh si dingah an ruat. Pastor Byrd cun a thil nganmi cu ka phoih saal ding tiah a ti.\nTony Blaire tlangleng sungah an kai: British prime minister tuan reibik Tony Blair cu kan dung tlawngkai nithum ah USA feh dingin Heathrow airport cu tlangleng in feh ih, ticket a neih lo ruangah ticket check-tu cun a kai riai. Nikum June thla ihsin prime minister sinak a cawlhsan hnu ah leitlun ramkip ih a thusimnak ihsin a malbik British tangka 500,000 ngah ringringtu hin tlangleng ticket man Pound 24.50 a pai lo riai thei cu mangbangza a si. A kaitu cun a ngaithiam saal ih, a to ter.\nSouth Korea ah ar ting 50 that: South Korea ram cun tunaite ah an ramsung ih ar zuatnak hmun tampi ihsin ar natnak (bird flu- H5N1 virus) an hmuh ruangah a ram sungih ar zuatnak hmunpi (poultry farm) 25 ihsin ar 4,850,000 hrawng cu kan dung zarh sungah an that zo. Prime miniter cun himi virus dodalnak dingah ziangvek ih tam khal siseh, kan that vivo lai ding tiah a ti. – Star 21/4/08\nKawlram thuthang: Kan dung zarhpini zanlam nazi 8:20 hrawngah Yangon khawpi lamzin kap ah bomb a puakih, cuih hnu minute reilote ah ¡®Trader hotel¡¯ kiang ah a dang a puaksal tiah Star cun a ngan. Hi bomb ruangah hliam tuar an um loih, palik le acozah lam ihsin thuhla zianghman theih thei a si lo nan, Kawlram acozah cun Aung San Su Kyi ih hruai NLD member hrekkhat pawl thiltuah a si ding tiah a puhmawh. Kawlram ralkap acozah cun ram uktu ding hrildaan le naing-ngan-zi fehpi duhdaan policy cu referendum a tuah ih, May 10 ah phuansuah a tum. Cuih referendum ahcun ralkap lam cun parliment ah 25% sinak a nei cia ding ti le Aung San Su Kyi cun ramdangmi pasal a neih ruangah ram uktu si dingin ¡®hril theih a si lo ding¡¯ ti pawl a tel. Asinan, Kawl thluak an hmang ttheu vekin Yangon khaw sungah tlawngta nauhak pawl cu ¡®cangan (slogan & banner) thawn lamzin ah acozah duh daan tlangaupi rero in an umlai.\nRamsung thuthang: Kan dung tlawngkai nikhat zinglam zani 10 ah Lenggeng camp ah palik le lah-wah-kah pawl dodal in buainak a um. Kawlram mi 60 hrawng le Indonesia,Vietnam le Cambodia rammi tla an tel. Zung inn sungah lut in computer tla siatsuah a si. Meisa an nawk na¡¯n zianghman cu an nawk kaang man lo. Himi thuhla ruangah Kawlrammi 6, Indonesia mi 6, Vietnammi 1 le Cambodiami 1 cu an kai. (Kai cingin an kaisin bet) Star thuthang latu cun, ¡°Thawngtla pawl zohkil daan ah lungkim lonak a um thei maw?¡± tiah a sut na¡¯n, thuneitu pawl in zianghman an saal lo. Asinan, an mikaih pawl cu, ramdang feh dingih an dilnak UN in a pomsak thei lo ruangah an thinheng a si pei¡¯ tiah palik bawi Osman cun a sim. Malaysia acozah cun Rela pawl traning tuahnak ding hmun thar 3 tuah a tum bet. Cucu Negeri sembilan, Pahang le Perak ah an si. Tuih an neih ciami cu Sungai Udang (Malacca), Sungai Petani (Kedah) le Tuaran (Sabah) ah an si. Tuih kum sungah ramdangmi 73,938 kaih an si zo, tiah Home minister Syed Hamid Albar cun a sim. -The Star\nQueen Elizabeth in birthday party tuah: British siangpahrangnu cun kum 82 a sinak birthday cu kan dung April ni 2, tlawngkai nikhat ah London khawpi thlanglam, Windsor Castle, Buckingham palace ah sungkua in party a tuah. Queen Elizabeth II-nak hi ram 16 ah Head of State sinak a neilai ih, alar deuh pawl cu Jamaica, Canada, Australia le New Zealand an si.\n( compiled by Biak Chawn )\n1. Kan dung zarh ah leitlun ih khawpi innkhaan (room) san man khungbik a sangsang ih hminsintu ECA cun Hong Kong khawpi cu leitlun ih inn sanman khungbik khawpi a si tiah a ti. Hih innkhaan tahnak hi room 3 umnak lawng tah an si. Hong Kong ih innkhaan 3 nei san man cu thla 1 ah US $ 9,700 (RM 31,000) hrawng a si. Russia ram khawpi Moscow cu 2 nak a si ih, New York cu 3 nak a si. Tokyo le London cu 4 nak le 5 nak an si veve, Mumbai ( India ) cu 6-nak, 7-nak Seol ( S.Korea ), Singapore cu 9-nak a si ih, Ho Chi Minh city ( Vietnam ) cu 10 nak a si. Leitlun khawpi inn sanman khungbik 10-ah Asia ram 6 rori a um. Leitlun ram khawpi dangdang ahcun a tlangpi in thlakhat inn sanman khungbik US $ 2,950 (RM 9,400) a silai ah Asia ram lawng ahcun US $ 3,820 (RM 12,200) a si.\n2. Indonesia ram, Java tikulh ih Cililin khawte tlangval ¡®Dede¡¯ (kum 35) cu a tleirawl lai ihsin vun natnak a phunphun ruangah tu ni ahcun a kut le a ke cu ¡®sihlik (wart) in a khat thluh ih, cui sihlik pawl cu an thang deuhdeuh ih, a kut le ke hmuahhmuah khuh thluh in thingkung zung vekin a tuah. Kut zung le ke zung hman theih thei nawn loin a kut le ke zimlam pawl cu, thing hnah in thingkung an khuh bang in, a vun cawr le sihlik thang ringring pawl cun an khuh thluh. Vun natnak lam zirtu (dermatologist) pawl in an pal ih, an bawmnak ruangah a kut le ke cu mal tete an tan ih, tu-ahcun a kut in balhla khal a ei thei. Thingkung minung ti a si (A kiangih zuk).\n3. Milai hmul neih thei lonak (neih hmuahhmuah hman tla kawng thluh) ¡®Alopecia¡¯ hi leitlun milai 100,000 ah mi pakhat in an nei. Hivek natnak phunkhat umtertu hi kham awk daan a um lo na¡¯n, hmul a tlakter thluh ti lo cu ttihnung zianghman a tuah lo. Taksa ih hmul umtertu ¡®gland¡¯ hmuahhmuah cu ¡®Alopecium algea¡¯ ruangah hna an ttuan lo.\n4. Merai (epilepsy) hi thluaklam tthat lo ruangah (neurological disorder) a si ih leitlun ah milai 50,000,000 hrawng in hih natnak hi an tuar. Natnak a suah zikte ahcun a hmaisabik ah an mit in khua a hmu fiang lo. Hihi thluak sungih electric fehnak lamzin a ¡®short¡¯ ruangah a si. Himi a short tam deuhdeuh le milai ruahnak khal a harhfim ngaingai thei lo. Kut le ke khal an duhduh in (thluak ihsin a rami signal vekin) an cangvai ve. Tulai san ah a damnak ding sii a um lo na¡¯n, a malter thei. Thluak operation lawngin a hlo na¡¯n, 11% lawngin an dampi.\n5. Leitlun ih milai tamnakbik ram Tuluk ram ah 2007 ah mawttaw 47,000,000 hrawng a um ih (hihi kum 1947 ih USA ram ih mawttaw umzat a si) , cucu milai 1000 ah 44 lawng in mawttaw an nei tinak a si. 2007 ah USA ahcun milai 1,000 ah mi 800 cun mawttaw an nei. Euroup ram le leitlun ram cangkang ahcun 1000 ah 600 in mawttaw an nei tlangpi.\n6. Mars leilung ah kum 2009 September 15 le October ni 8 karah NASA cun rocket (sattelite) a kuat saalnak ding ah US $ 5,65,000,000 budget an tuah.1996-98 ah ¡®Sojournor¡¯ (11.34 kg ih rit) an kuat. 2003 ah Spirit le opportunity (174.2 kg ih rit) cu tuni tiang an thlah lai. 2009 ahcun 862 kg lai ritmi Mars Science Laboratory (MSL) an kuat dingih, Mars leilung ah thilnung a rak um dah pang maw ti hi scientist pawl theih hiarbikmi pakhat a si. Mars hi Ni heltu planet (leilung) pa 4-nak a si ih, Marcury, Venus le kan umnak Earth hi a sangsang in an um. An tumdaan cu cover dunglam ah tahtthim aw.\nHT: Na suahnak nu le pa, na unau pawl le Laitlang ih nan umnak khua, nan sungkua dinhmun saudeuh in in sim thei pei maw?\nTHL: Hmaisabik ah lungawithu ka sim duh. Iraq ka umlai ah U.S. ih Radio Station, Television le Journalist pawl tla in thu in sut ttheu ih annih cu maksak ah ka ruat lemlo. Asinan, atu cu mai¡¯ Laimi News Agency pawl in hiti vekih interview in tuahmi cu keimah cun thungaipi vekin ka vun ruat aw ih ka lung a awituk. Kei hi Zathlir khua ah ka suak ih Unu (farnu) duh umzet 7 le naupa rinsantlakzet 1 ka nei. Ka pa cu Mang Ceu, kanu cu Sa Tin Cuai an si ih,tucu inthihsan veve zo. Ka u le 4 cu Kawlram ah an umlai, midang pawl cu U.S. ah an um. Mi in pu Hu ti¡¯n in ko ih tlangval ka silai na¡¯n hokhaw. Dec 10, 1975 ah ka suakih Zathlir ah Phun 4 ka ong. Zathlir ka umlai ah, mi vekin leeng ka to, vate ka pel, lo ka rit ve ko.\nTHL: Community College ah Associate of Science (Business Administration) ka ttheh zo ih, tufang hi Georgia State University ah Political Science in kum 3- nak ka kai rerolai. 2009 kum cem zawng ahcun tlawng ka ttheh tum. Ziang ka ttuan ding ti cu ka thei hrih lo. Asinan, tuah duhmi cu ka nei. In cawmtu ah nupi tla nei sehla ka duh, lo le cawm saktu tla nei sehla cu a tthazet ding na¡¯n.\nHT: Ziangti¡¯n USA ah nan lut?\nTHL: Vanzam kan to fam teh maw. Ke ih feh cawk ding a si ual lo. Ka lo capoh men, Ka u nui¡¯ pasal (Theng Mawi pa) in in tawlrel sakmi a si ruangah famkim lozet in ka rel sual pang ding. Kan hrangih harsatnak pawl famkim lo ih rel ka duh lemlo. A thiltitheimi pawl le hminthatnak pawl cu amai¡¯ rel dingin ka khek duh sawn.\nHT: Ziangtik in USA ralkap na tuan thokih atu ah ziang dinhmun na si?\nTHL: Ralkap ka luh duhnak hi a reizet zo na¡¯n, sungkhat pawl ih duhsak lemlo ruangah ka lut lohli lo. May 18, 2002 ah Basic Combat Training (mihrek khat cun Boot Camp tin an thei) ah ka feh. Kawl tong ka thiam ruangah le College ka rak kai zo ruangah ¡®Senkhat le hrek in kan lo thokter ding¡¯ in ti na¡¯n ka duh lo. ¡°Ralkap menmen in ka thok duh¡± ka ti ih ¡®sen nei lo¡¯ in ka thok .\nZiangruangahtile thil hi a niambik in ka thok dah ti hi faate ka neih le¡¯n ka sim duh hai. Atu cu, Senthum (Sergeant) ka thleng.\nTHL: Mi tampi in in sut ttheu. Hihi ahleice in Laimi pawl hin U.S. ralkap luh hi hartuk dingin an ruat a si hmang. U.S. hin Ralkap phun 5 an nei: U.S. Army, U.S. Air Force, U.S. Navy, U.S. Marines, le U.S. Coast Guard an si. Hih ralkap pawl hi Regulation le Policy a dangdang cio kan nei thluh. Kei hi U.S. Army ah ka lut ih Army thu ka lo sim pei cu. Ralbawi (Officer) ttuan ding ahcun a malbik BA/Bsc neih ih, U.S. rammi si a tul. Bokhat (Second Lieutenant) ngah ni ah kum 32 hnak in nauta si a tul. Asinan ralkap menmen ttuan ding ahcun, permanent resident card (Green Card) neih a tul. Entrance exam. phih a tul ih cumi cu a ol na¡¯n Mirang tong malte tal thiam lo ahcun a hardeuh men. Kum hi cu, 32 hnak ih nauta a tul ih mipa hi 5 feet (60 inches) saan a tul. Nunau hi a cekci in ka thei fiang lo na¡¯n 4¡¯8″ hrawng a si. Sii (Illegal Drugs) tham kan si le si lo, Physical check-up an ma¡¯n in check thluh. Ralkap tuan tluk luh ol hnatuan cu, U.S. ah a um lo ding ti¡¯n ka ruat.\nTHL: Harnak hnakin a thatnaklam hi rel ding ka thei sawn ding. Mitampi hi training lai har an ti ih an tuar thei lo, suak saal an tamzet. Kei har ka tibikmi cu zingpit nazi 4:30 in kan tho ttheu. Zing ihhmuzet lai ih thawh cu nuam ka ti lo caan a tam ko. Hramlak kan vahnak, thilrit phurh tivek cu Laipa hrang ahcun caw khalh phah ih khuaite bu laak hnakin a har lo. Nisa lak le khawsik lakih kan vah cu a tamzet.\nPuai tuah vekih thilnuam cu a si lo na¡¯n, cawn ding thil ttha tampi ka hmu. Ralkap sungah miphun dangdang, ttong dangdang le biaknak dangdang kan um. Asinan, kan zaten U.S. hrangah lungrualzet le duhsak-awzet, run-awzet in hna kan tuan tlang. Harnak le bomnak kan ttul tikah ¡°khai¡¯ Kawlmi, Laimi, khai¡¯ Hispanic, khai¡¯ Christian pa¡± ti¡¯n in taan dah lo. Biaknak dangpa, phunhnam dangpa khal, ttong dang hmangpa khal khi lungrualzet in tuantlang vualvo a si tikah kan Laimi sung ahhin teh, Falam, Hakha, Tidim, Thlantlang le miphun\ndangdang pawl hi hivek in hnatuan tlangthei sehla ti¡¯n saduh ka that. Pakhat le pakhat, phun le hnam dangdang hmansehla, ttong dangdang, biaknak dangdang khal sisehla, Laimi ti¡¯n thleidannak um lo le iksiknak um loin lungrualzet in hnatuan sehla, Lairam le Lai miphun pawl hi kan thangsozet ding ti¡¯n ka zum. Zohhnik Iraq ram hi, miphun le miphun, hnamkhat le hnamkhat, Biaknak bang aw, Shia le Sunny pawl an do aw ciamco ih zosaw a tuartu? An mipi pawl in harnak an tuar sawn.\nTHL: Tha ka petuk lawlaw. Pupa tongfim an ti theumi: ¡°A par na duh le, a hling khal poi hlah¡± an ti bangin thil ttha kan duh ahcun harsatnak cu kan tuar thei a ttul.\nTHL :Tlawng hi kum 2009 cem hrawngah ka ttheh thei ding a bang. Tlawng ttheh in ziang ka ttuan ding cu ka thei lo na¡¯n tuah duhmi cu ka nei. U.S. State Department (Foreign Affairs) ah counselor, political adviser, foreign officer lam ttuan ka paihzet ih ka ngah thei pei maw ti¡¯n ka ruat. U.S. ahcun acozah (government) hnatuan cu mipi pawl ih upat cu a si lemlo na¡¯n, khatlam ah hivek hnatuan ka ngah thei a si ahcun tuihhnu kum 5/10 sungah Kawlram lam ah US government ai-awh in hnatuan ka ngah thei.\nTHL : Lungawi um nasa. Laimi kan hrangih thucah thei ding cun dinhmun le sinak ka nei lo. Asinan, ka ruah daan le thil ka hmuh daan lawng ka vun lo sim pei. Midang le ramdang kan bang theinak ding kan tum a si ahcun, Kan Lai daan hi tampi kan thlengh a ttul ti¡¯n ka hmu. Hitawk ka umnak ram thawn tahtthim ka duh. (ngol hmangzet na si le¡¯n a hnuailam thu hi siar nawn aw hlah). Cuih daan ka timi pawl cu, kan hnatuan daan, kan thuruah daan, kan Lai daan hrekkhat pawl an si. Laimi hi kan dunglam kum za reipi ihsin tuhmui le hreitlung, namtong hmang in lo kan thlo, lo kan vat. Vun zoh hnik, tuihsun ni tiang khal ah cumi pawl thotho kan hmang lai. Kan tthangso maw tthangso lo ti cu rel ding a um lo. Tuihnu lam kum ziangzat tiang so hitin kan umlai ding?\nMirang tong thiamnak pakhat ka duh zet mi cu, ¡°Thil na tuahbang lawnglawng na tuah asile, thil phun dangdang ka ngah ding ti¡¯nkan thiltuahmi, kan ruahdaan hi tampi¡¯n kan thlengh a ttul ding. Laimi tampi cu, harsazet in le kan neih hmuahhmuah thawh thluh in ramdang le ramthangso kan ra thleng ih an daan thatha le an thiltuahmi thatha zir le thiam kan tum lo. Kan Lai um-ih-um kan tum thotho. Um menmen hi thansonak a si lo ti hi an thei lo a si ke¡¯m ka ti. Kan um kelte in zarhkhat ah nazi 40 hnatuan in mitampi cu kan hna a ngam hluihli theu. Hnatuan kan hawl khal len, hnatuan awl deuh kan ti. Milianzet pawl hi zoh hnik sehla. Zingpit mi thawh hlanah hnatuan an feh, mi hnakin hna an tuan rei. Hnatuan awlte zarhkhat ah nazi 40 ka tuan titla cu rel tlak a si lo. An ning hman a zak lo mawsi ka ti duh. Curuangah hokhaw Ngol hmangzet (Zathlir tlawn hmang) na si ahcun siar nawn hlah ka lotinak. Thu dang a um le¡¯n email in maw cakuat in maw in to ciamco thei.\nTHL: Kei tla tampi ka lungawi. ruat aw hlah.¡±Kannih tla,\nHRUAITU HNENIH CAKUAT\nHruaitu hi tu ahcun Top (1) a si in ka thei…a dang a um hnuaihni na¡¯n, nan suah thabik in ka hmu ih nan News khal soisel ding a um lo nasa. -Salai Uk Lian (New Delhi)\nEd : Kan lungawi.\nEditor,zaangfah te’n a vei? 176 cahmai 18, catlang 20 nakih rawngbawl ti tel loin hna a tuan tiin a famkim thei lo mawsi? zaangfah te¡¯n SMS leh saal aw.. -017-3905574\nEd : Hruaitu sungih cangan le cahram pawl hi a ngantu bulpak cio ih ruahdaan a si vekin Laica an ngandaan khalah Hruaitu cun thuneih a tum lo. Asinan, siartu hrangih harsa ding pawl cu remsaal an si.\nNan cahram nganmi thuhla ah ka rualpa thawn kan el aw deuh ih thusuh duhmi ka nei. Tahthimnak ah ‘a’ double (daan, caan) na hman lomi thuhla a si. Veikhat siarnak ah siarfuh thei lo can ka nei. Ziangtin?\n-Salai John (Loke Yew)\nEd : Veikhat siar ih fiang lo cu vei 2 nak ahcun a fiang dingih, na siar tam len na buai nawn lo mai ding a bang. Si ee, Laica ngan daan hi phunkhat lawng um ding asinan, duh daan phunkhat lawng a si fawn lo ti aw.\nTuanvo neitu pawl,\nHT thuthangca nan titha nasa!\n-Upa Za Dun (Alor)\nEd : Kan zuam rerolai, lungawi.\nHT tuanvo neitu pawl,Hruaitu thuthangca hi tu ahcun Malaysia ah No.1 a si. Nan thuthang lak daan khal nan thiamzet in ka thei. -Reuben Hrang\nEd : Thazaang inpe theutu ruangah tuih ni tiang kan feh rero lai a si. Lungawi.\nLaica kan Zir pei\n– Saya Run\n¡°Hruaitu¡± hi zumtu pawl a kilkip: thlarau-thinlung-taksa tthanlen pitlinnak ruahsan in ih suahmi a si. Kan LAICA hi mipi in dikzet ih kan thiam theinak dingah cahram pianzia in maltete¡¯n kan suah vingvo ding.\nLaica ah danglamnak ummi pawl hminsinnak\nKan Laica hi Mirang ih tuahsakmi le Mirangca parah hrambunmi a si ko na¡¯n Laica a sinak ah Mirang Cangan daan thawn a bang awk cekci thei lonak maltete a um. Cumi cu Laica ih danglamnak (distinctive) a si ve ti¡¯n ka ruat.\nMalte¡¯n vun zoh hnik sehla:\n1. a si.\nMirangca(English)ih ¡°am¡¯ ¡°is¡± ¡°are¡± ¡°was¡± le ¡°were¡± simnakih hmanmi a si.\nCuruangah ¡°asi¡± ti¡¯n kom ih ngan ding a dawhzet.\nThuthimnak ah: ¡°He is a boy.¡± ¡°Amah cu mipa nauhak asi¡± ti¡¯n.\nAsinain ¡°I am a teacher.¡± Kei cu saya kasi timi ahcun kom a mawi nawn lo.\nCulawng si loin, asi kan kom ahcun ato, ading, amawi, asia,..tivek pawl tla kom ttul ding dinhmun an si. A cang thei lo deuh ding a bang.\nCuruangah Laica ih danglamnak pakhat (exeptional case) ah cohlang thei in ¡°Amah cu mipa nauhak a si.¡±¡°Keimah cu saya ka si¡± ti¡¯n kom loin ngan ding\n2. _pawl. Himi hi thil pakhat hnakih tam (plural number) sim duh tikih hmanmi a si. Tlawngta pawl (Students), Cabu pawl, (books), Nunau pawl (ladies).\nMirangca noun ahcun _s bet men a si ih _pawl bet cih ding a si ve ko.\nAsinan, pawl cu cafang pali rori kom cu a mawi lo (a dik lo tinak cu si loin).\nSiangpahrangpawl, theologianpawl, philosophypawl,…ti ih kom thluh hnakin,\nSiangpahrang pawl, theologian pawl, philosophy pawl, tiih ngan tikah a mawi,siar a ol sawn, a sullam khal zianghman a hnaihnok cuang fawn lo.\n3. aw le awk.\nAn duhaw, an apawk, an toaw, hruaiawknak, tiih kom hnakin ¡°An duh aw,¡± ¡°an apaw¡±\n¡°an to aw¡± ¡°hruai awknak¡± ti¡¯n kom loin ngan sehla a ttha sawn in ka hmu. Siar sual le theih sual ding khal a um lo ih a fiang sawn.\n4. a tthazet.\nMirangca (very good) zoh ahcun kom lo ding a awm-angzet ko nain kan Lai tong hmun tampi ahcun kom ding a mawizet in ka thei. Thuthimnak ah ¡°Cakzet le raalthazet in um aw¡± (Joshua 1:9) timi hi a remzet(consistency).\n¡°Cak zet le raaltha zetin¡± tiih ngan hnakin a dik sawn in ka hmu.\n5. a mawituk.\nMirangca (very beautiful) timi ah kom lo ding a awm-angzet ko nain a mawituk ti¡¯n kom sehla a mawi sawn\n6. a tumbik ding a bang!\nMirangca (biggest) a si ih a tum bik tiih then hnakin kom ih ngan hi a dik sawn ding a bang. ( a fatebik=smallest, a kaubik=largest,…)\n7. atu ah, lai ah, hmai ah, hnu ah, hnuai ah,…….\na) atu ah: Mirang in ¡°Now¡± a si ih ¡°atuah¡± ti kom mawizet a si.\nAsinan ¡°atuah¡± ti cun sullam dang a nei zik thlang.\nb) lai ah: Mirang ih ¡°during¡± sim duhmi a siih ¡°laiah¡± tiih ngan ding a si.\nAsina¡¯n awphei pathum ¡°aia¡± tong aw ciamco hi tripthong le si fawn lo ah!\nc) hmai ah: Mirang in ¡°before¡± a sihih ¡°hmaiah¡± ti¡¯n kom ding a si.\nAsina¡¯n ¡°aia¡± a si ruangah siar a hardeuh ih ¡°hmai ah¡± ti¡¯n a remcang sawn.\nd) hnu ah: Mirang ih ¡°after¡± simduhmi a si ih ¡°hnuah¡± ti ih kom ding a si ko.\nAsinan ¡°hnuah¡± cu siar sual a olte, ¡°hnu ah¡± tiih ngan ahhin a `hasawn ding.\ne) hnuai ah: Mirang ih¡±under¡± tinak a si ih ¡°hnuaiah¡± ti¡¯n kom ding a si ko.\nAsinan ¡°hnuaiah¡± cu vowel pa 4 ¡°uaia¡± rori kom cu a buaithlak deuh. Curuangah ¡°hnuai ah¡± tiih then ih ngan ding a tha sawn.\nparah (on), tlunah (over), tangah (under), dungah (after), hnenah (unto), dingah (for), hrangah (for), le ruangah (because),…tivek pawl cu siar sual ding le theih sual ding a um lo ruangah kom ih ngan ding hrimhrim an si.\nawk¡± ¡°an to aw¡± ¡°hruai awknak¡± ti¡¯n kom loin ngan sehla a ttha sawn in ka hmu. Siar sual le theih sual ding khal a um lo ih a fiang sawn.\nHillsong Music Australia(HMA)\n-Salai Kawl Lian\nKa ngainin thei dah lomi, Pathian khalin a ram karhzai thei vivonak dingih hmanraw thazetih a hmanmi, mino tamzet pumpekawknak, Khristian music band pakhat HMA thuhla asiartu nanzate parah Pathian in anmah vekih thinlung takte le thawzet tei Amah thangthat thei vetu nansi theinak dingin ruahsannak tamzet ka nei asi.\nAward & Recognition-AustraliaHillsong United neta bik Album ¡®The I Heart Revolution¡¯ cun a hmaisabik hrangah the Australian Album chart ah No.3 nak a thlengih Albums Chart ah No. 8 nak a thleng ban. Tui neta bikah , The Australian Record Industry Assonciation(ARIA) cun anmai ram, Australia ih Gold status timi ah Hillsong Australia tuahmi CD 17 le DVD 7 cu zumngam thlepthlepmi ah acohlang. ¡®Praise& worship album pakhat, ¡®Peolple Just Like Us¡¯ timi in ARIA Platinum status ih a tahfungah hmunhma a lak ve ta riai asi cuh!\nHillsong United album ¡®Look To You¡¯ khalin ARIA Gold status a hun tawng ban ve thotho.Hillsong Kids DVD ¡®Jusus Is My Superhero¡¯ timi khalin ARIA Gold status ahung thleng ban ve. Hillsong United ih neta bikih suahmi ¡®All of The Above¡¯ album cun kum 2007 ah ARIA charts ih No.6 nak ahun hit(Mirang tawng). Cuihlei ah iTunes timi internet ih download tuah tambik sinak No. 2 nak khal a coban lala. July 2005 ah ¡®God He Reigns¡¯ album cun a hmaisabik nakah tin ARIA charts ah No. 2 nak ahun luah. Cun, DVD suahmi tu sawn khalin ARIA Top 20 DVS charts ah No.1 ah ahun vawrh thiamthiam.July 2004 ah ¡®For All You¡¯ve Done¡¯ album cun ARIA charts No .1 ah a thlengih Top 100 lakah zarh 11 rori hmun a luah thei. DVD suahmi khalin the ARIA Top 40 DVD charts ah No.4 tiang a thleng ban.July 2003 ah ¡®Hope¡¯ album in ARIA Album charts ah No.3 nak ahun co. DVD suah mi sawn thung cun ARIA Top 40 DVD timi ah No. 1 nak ahung thlengban vuahvo thei.July 2002 ah ¡®Blessed¡¯ album in ARIA Top 100 Album charts ah no.4 nak aluah. DVD suah mi sawnin ARIA Top 40 DVD charts ah No.2 nak tiang ahung thleng.September 2002 ih suahmi ¡°Blessed¡± album cun USA ah Khristian albumih zuarkhawng bik No.2 nak tiang a hun vawrhban lala.\nAwards& Recognition- International\nHillsong Music Australia cun leitlun pumpuluk ih an album zuar suah tamnak lamah a hlawhtling zet. ¡¯30 gold le platinum sales awards¡¯ timi laksawng a dawng. Mi a thawng tampi ih duhzetmi le zumzetmi an hung si vivo.\nThe Hillsong United album, ¡®All of The Above¡¯ US Billboard charts ah hmun thum lai ah No.1 nak a luah vuahvo men! Cumi pawl tla cu ; Contemporary Christian Album chart, top Praise and Worship Album and the Digital Christian/Gospel Album chart tla a si.Culawng asilo, Billboard¡¯s Top 200 Chart ah khal no.60 nak a hun luah ban. Canadian Christian Retail Chart lamah khal No.1 ava luahban vivo asi cu! A ropi nasa! 2007 ah Nashville, USA ih um the Gospel Music Award cun United (HMA hnuai ih mino music band pakhat) hnenah Khristian hlasak thiam pawl hrangih a pek theumi laksawng ¡®International Impact Dove Award¡¯ cu a hlan a si.\n¡®Blessed¡¯ album khalin Nashville, USA ih the Gospel Music Awards cun Dove Award timi laklsawng ngah theive dingin¡¯ kumkhat sungih Praise&Worship Album thabik¡¯ hrilsuah dingmi (nomination) ah a tel. ¡®Blessed¡¯album hi USA ram ah September 2002 ah zuarsuah a si ih an ram ih Khristian album zuar khawng tambik No.2 nak asi.\n¡®You Are my World¡¯ album khalin Nashville, USA ih the Gospel Music Awards cun 2002 Dove Award hrangah ¡®kumkhat sungih Praise&Worship Album thabik¡¯ hrilsuah ding lakah atel.¡®By Your Side¡¯ album khalin Nashville, USA ih the Gospel Music Awards pekmi 2001 Dove Award dawng ve ban dingah ¡®kumkhat sungih Praise&Worship Album thabik¡¯ hril dingah a tel.\nHillsong Australia ih an hotu nu bik Darlene Zschech ih hla nganmi ¡®Shout to the Lord¡¯ cun Nashville, USA ih the Gospel Music Awards ih pekmi 1998 Dove Award lawmman dawng theive dingin ¡® kumkhat sungih hla larbik¡¯ hril ding lakah atel.Hillsong Australia ih an hotu nu bik Darlene Zschech ih hla nganmi thotho, ¡®My Hope¡¯ khalin 2004 kumah Nashville, USA ih the Gospel Music Awards tuahmi 2004 Dove Award dawng ve thei dingin ¡®kumkhat sungih thinlung lam ciahneh theitubik Hla ¡®hrilsuah ding lakah telh asi.\nTuih zarh hrang thufim\nTong sup-awk theinak hi sui vekin a sunglawi, asinan, a awn reromi leeng ke cun sitii thuh a hlawh sawn.\nThinheng cingih simmi tongkam cu a cakbikmi rang khal in a dawi kir baan nawn lo. – Chinese proverb\nPhunsang tlawng kai dah lo hrang ahcun mifim tongkam ngannak cabu siar hi thil thabik a si. – Sir Winston Churchill\nA suahtu LCF, Malaysia\nEditor Biak Chawn\nJoint Editor Salai Kawl Lian\nAdvisors Rev. Run CungMang\nPa Tha Nei Thuam\n42 A, Upper Ground\nWisma City Tower,\nJalan Alor, 50200\nHruaitu Issue 103\nHruaitu Issue 100\nHruaitu Weekly News Issue 158\nHruaitu Issue 89\nHruaitu Issue 174